Vello Pohla

Vello Pohla (pseudonüüm Madis Kadaga; sündinud 21. juunil 1936) on eesti ajakirjanik ja poliitik.

Ta lõpetas aastal 1955 Tallinna 2. Keskkooli ja aastal 1960 Tartu Riikliku Ülikooli õigusteaduskonna. Aastal 1966 lõpetas ta TPI-s filosoofiaaspirantuuri.

Aastatel 1966–1967 ja 1971–1974 töötas ta Tallinna Konservatooriumi ühiskonnateaduste vanemõpetaja ja dotsendi kohusetäitjana. Aastatel 1978–1980 oli ta ajalehe Sirp ja Vasar peatoimetaja.


Ripstiivalised

Ripstiivalised (Thysanoptera) on selts putukaid.

Nad on väikesed, umbes ühe millimeetri pikkused putukad. Neid võib sageli leida näiteks härjasilma õisikutel.

Maailmas on neid umbes 5100 liiki.


Kõdutäilised

Kõdutäilised (Psocoptera) on selts putukaid.

Maailmas on neid umbes 3000 liiki. Eestis on registreeritud 36 liiki, oletatav arv on 45.


Intel 8051

Intel MCS-51 (mida tuntakse tavaliselt Intel 8051 nime all) on Harvardi arhitektuuriga ühekiibi mikrokontrollerite seeria, mille töötas välja Intel 1980. aastatel. Kuigi Intel tänapäeval neid mikrokontrollereid ei tooda, on nendega ühilduvad mikrokontrollerid kasutusel teiste tootjate kiipides. Lisaks füüsilistele kiipidele pakuvad mitmed firmad MSC-51-l põhinevaid rakenduskiipe (ASIC) ja intellektuaalomandiga funktsiooniplokke (IP core), mida saab kasutada loogikamassiivides (nt FPGA-des).


Ostfaal

Ostfaal (; ostfaali: Oostfalen) on ajalooline piirkond Põhja-Saksamaal, hõlmates ajaloolise Saksimaa hõimuhertsogkonna idaosa, piirnedes ligikaudu Leine jõega läänes, samuti Elbe ja Saalega idas. Territoorium vastab tänapäeva Alam-Saksi liidumaa kaguosale ja Lääne-Saksi-Anhaltile. Koos Vestfaali, Engerni ja Nordalbingieniga oli see üks neljast sakside peamisest halduspiirkonnast.


Peter Handke

Peter Handke (sündinud 6. detsembril 1942 Griffenis Kärnteni liidumaal) on saksa kirjanik, üks tänapäeva tuntumaid Austria kirjanikke ja tõlkijaid. Ta pälvis 2019. aasta Nobeli kirjandusauhinna.


Stephnie Weir

Stephnie Carmel Weir (sündinud 28. novembril 1967 Odessas Texase osariigis) on Ameerika Ühendriikide näitleja.


Seth Green

Seth Benjamin Green (sündinud 8. veebruaril 1974) on Ameerika Ühendriikide näitleja.

Ta on Eesti televaatajale tuntud seriaalidest "Vampiiritapja Buffy" ja "Kuumad 70ndad". Ta mängis ka Austin Powersi filmides.


Seth MacFarlane

Seth Woodbury MacFarlane (sündinud 26. oktoobril 1973) on Ameerika Ühendriikide näitleja.

Seth MacFarlane on muuhulgas ka telesarja "Family Guy" autor.


Eugene Mirman

Eugene Boris Mirman (sündinud 24. juulil 1974 Moskvas) on Nõukogude Liidus sündinud Ameerika Ühendriikide näitleja.

Eugene Mirman sündis Moskvas juudi perekonnas. Ta asus koos vanematega elama Ameerika Ühendriikidesse, kui ta oli nelja ja poola aastane.


Tallinna Tähetorn

Tallinna Tähetorn on 1910. aastal Nikolai von Glehni ehitatud vaatetorn, mis 1960. aastatel kohandati tähetorniks.

Mahajäetud torni tähetorniks kohandamise algatas Charles Villmann. Praegu kuulub Tallinna Tähetorn Tallinna Tehnikaülikooli raamatukogu koosseisu. Tähetornis tehakse õppe- ja teadustööd. Lisaks on Tallinna Tähetornis populariseeritud astronoomiat.


Ampelograafia

Ampelograafia (kr sõnadest ampelos 'viinapuu' + graphō 'kirjutan, kirjeldan') on pomoloogia haru, mis käsitleb viinapuuliike ja -sorte.

Teadusharu, mis uurib viinapuude kasvatamist, nimetatakse ampeloloogiaks.


Küttepuit

Küttepuit (firewood, fuelwood) on puitmaterjal, mis on valmistatud ja mida põletatakse soojusenergia saamiseks.

Puit on taastuv energiaallikas ning ajaloos üks esimesi energiaallikaid üldse. Puiduenergiat kasutatakse siiani paljudes majapidamistes soojusenergia tootmiseks.

Tavaliselt on küttepuit vähetöödeldud ning see on kas nottide, halgude või klotside kujul. Küttepuidu hulka kuulub ka haopuit.

Küttepuude mahtu mõõdetakse ruumimeetrites või tihumeetrites.

Kuivatatud küttepuitu ja muud küttematerjali hoitakse soovitatavalt virnastatult puukuuris.


Riia teletorn

Riia tele- ja raadiotorn (läti Rīgas radio un televīzijas tornis) on kõrgeim ehitis Balti riikides ja Euroopa Liidus. Torn ehitati aastatel 1979–1986. Torn on 368,5 meetri kõrgune. Ta on kõrguselt kolmas Euroopas (kõrgemad on Ostankino televisioonitorn ja Kiievi teletorn) ning 14. maailmas.

Torn asub Riias Zaķusala saarel ja asub umbes 7 meetrit merepinnast kõrgemal.

Torn alustas tööd 1986. aastal.


Vilniuse teletorn

1991. aasta jaanuaris toimus torni juures Vilniuse veresaun.

Vaateplatvormil 165 meetri kõrgusel asub kohvik Paukščių takas, mis pakub vaadet Vilniuse linnale ja pöörlevat vaateplatvormi, mis teeb täisringi 45 minutiga. Kiirliftid jõuavad maapinnalt kohvikuni 40 sekundiga. Ilusa ilmaga võib näha 40 km kaugusel asuvat Elektrėnai linna.

Vaateplatvormilt saavad külastajad teha ka benji-hüppeid. Tornis asub ka Vilniuse veresauna teemaline muuseum.


Mekoryuk

Mekoryuk (tšupiki Mikuryaq või Mikuryarmiut) on asula Alaskal Nunivaki saare põhjakaldal. Kuulub Betheli rahvaloenduspiirkonda.

Asub Shoal Bay lahe ääres 48 km kaugusel Alaska poolsaare rannikust.

Mekoryuk on linn (inglise city), kuigi elanike arv oli 2010. aasta rahvaloenduse andmetel vaid 191. 2000. aasta rahvaloenduse andmetel oli elanikke 210. 90,48% neist olid põlisameeriklased. Elanikud on peamiselt jupikid.

Eskimod on saart asustanud umbes 2000 aastat. Esimene kokkupuude eurooplastega toimus 1821. aastal, kui Nunivaki saart külastas Vene-Ameerika Kompanii ekspeditsioon. 1900. aasta epideemia järel jäi asulasse vaid neli peret. 1957 rajati asulasse lennukite maandumisrada. 1978 avati keskkool.


Hugh Lofting

Hugh John Lofting (14. jaanuar 1886 Maidenhead, Berkshire, Suurbritannia – 26. september 1947 Topanga, California, USA) oli briti kirjanik, kes on saanud tuntuks Doktor Dolittle'i lugudega, mis kuuluvad maailma lastekirjanduse klassikasse.

Lofting sündis Inglismaal Maidenheadis inglise ja iiri päritolu vanemate peres ning sai hariduse Sheffieldis Mount St Mary's College'is. Kõrghariduse omandas ta Ameerika Ühendriikides Massachusettsi Tehnoloogiainstituudis ehitusinserina.

Esimeses maailmasõjas teenis ta Iiri kaardiväeosas (Irish Guards). Sõjas kirjutas ta lastele väljamõeldud kirju, mis said aluseks Doktor Dolittle'i lugudele. Lofting illustreeris oma raamatuid ise.

Ta sai sõjas raskelt haavata ning kolis koos perega Ameerika Ühendriikidesse Connecticuti osariiki.

Lofting oli kolm korda abielus ja tal oli kolm last.


Nunivak

Nunivak (keskjupiki Nunivaaq, nunivaki murdes Nuniwar) on vulkaaniline igikeltsaga kaetud saar Beringi meres. Asub 48 km kaugusel Alaska poolsaare rannikust.

Saar on 76,2 kilomeetrit pikk ja 106 kilomeetrit lai. Pindala on 4226,78 km² ja sellega on Nunivak suuruselt Ameerika Ühendriikide 8. saar. Suurema osa saarest moodustab vulkaaniline platoo, mille kõrgeim punkt on 510,5 m.

Nunivaki põliselanikud on jupiki eskimod, kes räägivad keskjupiki keele nunivaki murret. Tänapäeval räägivad kõik elanikud inglise keelt, keskjupiki keelt oskavad vaid vanemad inimesed.

Saare ainuke asula on tänapäeval põhjakaldal asuv Mekoryuk umbes 200 elanikuga. 1821. aastal elas saarel umbes 400 inimest 16 külas. 1880. aastal loendati saarel 702 elanikku 9 külas.

1934. aastal viidi saarele Gröönimaalt 34 muskusveist, tänapäeval on neid seal umbes 500.


Improgrupp Jaa!

Lisaks avalikele ja tellitud etendustele korraldab Improgrupp Jaa! Improstuudiot ehk iganädalasi töötubasid improteatrihuvilistele, kes teatrigruppi ei kuulu.

2013. aastal loodi Improgrupp Jaa! eestvedamisel kõiki Eesti improteatreid ühendav veebipõhine koondmängukava improv.ee.

2013. aasta 18.-19. oktoobril toimus Improgrupp Jaa! korraldatud Tallinna Rahvusvaheline Improfestival Tilt. Kahepäevane festival toimus Telliskivi Loomelinnakus. Eesti esimesel rahvusvahelisel improteatrite festivalil olid trupid Eestist, Lätist, Norrast, Soomest ja Inglismaalt.

2014. aasta 6.-8. novembril toimus Cafe Sinilind kinosaalis Teine Rahvusvaheline Improteatrite Festival Tilt, seekord kolmepäevane. Teisel festivalil olid trupid Eestist, Soomest, Inglismaalt, Itaaliast, Hollandist ja Ameerikast.


Glenn Gould

Glenn Herbert Gould (25. september 1932 Toronto – 4. oktoober 1982 Toronto) oli Kanada pianist, kellest kujunes üks 20. sajandi olulisemaid ja kuulsamaid klaverimängijaid.

Gould oli tuntud eeskätt Johann Sebastian Bachi loomingu interpreedina, seda peamiselt tänu isikupärasele klaverimängu tehnikale ja interpretatsioonile.

Aastal 2013 pälvis ta postuumselt Grammy elutööauhinna.


Elinor Ostrom

Elinor Claire Ostrom (sünninimi Elinor Claire Awan; 7. august 1933 – 12. juuni 2012) oli Ameerika Ühendriikide majandusteadlane.

Elinor Ostrom uuris eelkõige ühisomandit. Ta on tuntud selle poolest, et lükkas ümber ühisomanditragöödia teooria, mille pakkus 1968. aastal välja bioloog Garrett Hardin.

2009. aastal pälvis Elinor Ostrom koos Oliver E. Williamsoniga Nobeli majanduspreemia. Elinor Ostrom on esimene kahest Nobeli majanduspreemia pälvinud naisest, teine on Esther Duflo.

Ostromi haridustee sai alguse Beverly Hillsi keskkoolis. California Ülikoolis Los Angeleses õppides omandas nii bakalaureuse-, magistri- kui ka doktorikraadi politoloogias. Pärast lõpetamist kolis Ostrom Bloomingtoni ja töötas politoloogiaprofessorina Indiana Ülikoolis Bloomingtonis.


Mariano Rajoy

Mariano Rajoy Brey (sündinud 27. märtsil 1955 Santiago de Compostelas) on Hispaania poliitik, kes oli 21. detsembrist 2011 kuni 2. juunini 2018 Hispaania peaminister.

Mariano Rajoy õppis Santiago de Compostela ülikoolis õigusteadust.

Ta on alates 2004. aastast Rahvapartei esimees.

Aastatel 1996–1999 oli ta José María Aznari valitsuses avaliku halduse minister, 1999–2000 haridusminister, seejärel siseminister ja 2000–2003 asepeaminister.

Aastatel 2004–2011 oli ta opositsiooniliider.

1. juunil 2018 avaldas Hispaania parlament 180 häälega tema valitsusele umbusaldust ja 2. juunil 2018 astus uue peaministrina ametisse Pedro Sánchez.


Fāyaz aţ-Ţarāwnah

Fāyaz aţ-Ţarāwnah (araabia keeles فايز الطراونة; 1. mai 1949 'Ammān – 15. detsember 2021 'Ammān) oli Jordaania poliitik ja diplomaat.

Ta oli 2. maist 11. oktoobrini 2012 Jordaania peaminister ja ühtlasi kaitseminister.

Ta õppis Lõuna-California ülikoolis majandusteadust.

Aastatel 1993–1997 oli ta Jordaania suursaadik USAs ja Mehhikos.

Ta oli peaminister ka 20. augustist 1998 kuni 4. märtsini 1999. Pärast seda oli ta kuningliku kohtu esimees.


Hugh McLeod

Hugh McLeod (sündinud 1944) on Suurbritannia ajaloolane, kes on spetsialiseerunud kirikuloo ja religiooni sotsiaalajaloo uurimisele.

McLeod omandas ajalooalase hariduse Cambridge'i Ülikoolis, sama ülikooli juures kaitses ta ka doktorikraadi.

Õppejõu karjääri alustas McLeod Warwicki Ülikoolis. Alates 1973. aastast on ta olnud Birminghami Ülikooli õppejõud, töötades esialgu teoloogia (2004. aastani) ja hiljem lähiajaloo osakonnas. Aastatel 1994–2011 oli ta Birminghami Ülikooli kirikuloo professor ja 1995–1997 teoloogiaosakonna juhataja. Alates 2011. aastast on ta sama ülikooli emeriitprofessor.

Külalisõppejõuna on professor McLeod õpetanud Uppsala Ülikoolis ja Amsterdami Ülikoolis.

Aastatel 2002–2003 oli ta Briti Kirikuloo Seltsi esimees ja aastatel 2005–2010 rahvusvahelise kirikuloolaste ühenduse Commission Internationale d'Histoire et d'Etudes du Christianisme president.

Hugh McLeodi peamiseks uurimisvaldkonnaks on religiooni ajalugu Euroopas 19. ja 20. sajandil. Ta on uurinud inimeste religioossuse ja kiriklikkuse muutusi, selle taga peituvaid sotsiaalseid, majanduslikke ja poliitilisi tegureid. Ta on tegelenud põhjalikult sekularisatsiooni ja antiklerikalismi ilmingutega Euroopa kirikuloos. Samuti on McLeod uurinud religiooni ja kriminaalsüsteemi ning religiooni ja spordi vastastikuseid mõjusid.


Aleksandr Polunov

Aleksandr Jurjevitš Polunov (vene Александр Юрьевич Полунов; sündinud 1966) on vene kirikuloolane, kelle uurimisvaldkonnaks on Vene Õigeusu Kiriku ajalugu 19. sajandil ja 20. sajandi alguses.

Ta õppis aastatel 1984–1989 Moskva Riikliku Ülikooli ajaloo osakonnas ja kaitses 1992. aastal ajalookandidaadi kraadi.

Polunov töötab Moskva Riikliku Ülikooli avaliku halduse teaduskonna dotsendina. Ühtlasi on ta pidanud külalisõppejõuna loenguid Ameerika Ühendriikides Columbia Ülikoolis.

Tema eriliseks uurimishuviks on keiser Aleksander III ja Pühima Valitseva Sinodi ülemprokuröri Konstantin Pobedonostsevi kirikupoliitika. Laiemalt on ta uurinud kiriku ja riigi suhteid Venemaa Keisririigi hilisel perioodil, usuvabaduse ajalugu Venemaal, poliitiliste ja kirikureformide ning vastureformide ajalugu.

Seoses Aleksander III kiriku- ja venestamispoliitika uurimisega on Polunov käsitlenud ka Eesti kirikulugu, eelkõige 1880. aastate usuvahetust Läänemaal.


Demokratiseerimine

Demokratiseerimine on demokraatlike väärtuste ja demokraatlikule ühiskonnakorraldusele iseloomulike joonte tahtlik ja sihipärane juurutamine.

Demokratiseerimine toimus näiteks pärast teist maailmasõda Lääne-Saksamaal.


Engern

Engern (ladina Angria või Angaria) on ajalooline piirkond tänapäeva Saksamaal Alam-Saksi ja Põhja-Reini-Vestfaali liidumaades.


Tapeet (koolileht)

Koolileht Tapeet oli Pärnu Hansagümnaasiumi õpilaste sõltumatu häälekandja. Koolilehe toimetusse kuulusid 10.-12. klasside meediasuuna õpilased. Koolileht on võitnud koolimeedia konkurssidel rohkelt auhindu.


Kuressaare linnapea

Kuressaare linnapea oli Kuressaare linnavalitsuse juht. Alates 2017. aastast, mil ühinesid kõik senised Saaremaa saare kohalikud omavalitsused, täidab Saaremaa vallavanem ka Kuressaare linnapea esindusrolli.


Julius Peter Rehsche

Julius Peter Rehsche (vkj 19. juuli/31. juuli 1822 Prauliena mõis Lazdona kihelkond, Liivimaa – vkj 15. august/28. august 1901 Riia, Liivimaa) oli Kuressaare linnapea aastatel 1885–1893.

Pärast isa surma tuli 1830. aastate lõpus asus J. P. Rehsche Saaremaale Lahetaguse mõisa valitsejaks, talviti töötas selle rentniku kaupmees Grubeneri äris Kuressaares. Peatselt sai iseseisvaks kaupmeheks.

1875. aastal omandas ta koos vennaga Kellamäe mõisa. J.P. Rehsche oli üks mudaravila "Roomassaare" asutajaid ja laevaühingu "Osilia" kaasdirektoreid.

1885. aastal valiti J.P. Rehsche Saksamaa aukonsuliks.

1885. aasta 12. augustist kuni 1893. aasta detsembrini oli Julius Peter Rehsche Kuressaare linnapea.

J. P. Rehsche suri 15. augustil 1901. aastal Riias.


Grigori Kulik

Grigori Ivanovitš Kulik (vene keeles Григорий Иванович Кулик, ukraina keeles Григорій Іванович Кулик Grõgori Ivanovõtš Kulõk; 9. november 1890 – 24. august 1950) oli Nõukogude Liidu sõjaväelane, Nõukogude Liidu marssal.


Zaķusala

Zaķusala (läti 'Jänesesaar') on üks mitmest saarest Daugava jões Riia kesklinnas Lätis.

Zaķusala saarel asub Riia tele- ja raadiotorn, saart ületab Saaresild (läti k. Salu tilts).

Saare põhjaosas asuvad II maailmasõja ajal õhku lastud raudsilla jäänused.

Läti vabadussõja ajal asus saarel üks neljast Riia kommunistliku režiimi koonduslaagreist.


Näsinneula

Näsinneula on vaatetorn Soomes Tamperes.

Torn ehitati aastatel 1970–1971. Selle on projekteerinud arhitekt Pekka Ilveskoski. Torni kõrgus on 168 meetrit; see on Põhjamaade kõrgeim vaatetorn. Torn avati 1971. aastal ja see asub Särkänniemi lõbustuspargis. Tornis asub 124 meetri kõrgusel pöörlev restoran. Ühe täispöörde teeb restoran 45 minutiga. Torni välimus oli inspireeritud Seattle'i Space Needle'ist ja pöörleva restorani idee võeti Puijo tornilt Kuopios.

Torn asub lähedal asuvast Näsijärvi järvest 15 meetrit kõrgemal. Tornis on kaks Valmet-Schliereni lifti. Liftid sõidavad 120 meetri kõrgusele Pilvilinna kohvikusse. Restoran on korrus kõrgemal.

Liftisõit tippu kiirusega 6 m/s kestab 27 sekundit. Liftid võtavad peale kuni 16 inimest. Liftid on siiani kiireimad avalikud liftid Soomes. Elektrikatkestuse korral käivitub torni enda avariigeneraator. Hädaolukorras võib inimesed evakueerida treppide kaudu, millel on 700 astet.


Särkänniemi lõbustuspark

Särkänniemi lõbustuspark on lõbustuspark Soomes Tamperes.

Pargis on akvaarium, planetaarium, laste loomaaed, kunstimuuseum ja vaatetorn Näsinneula. Pargis oli maailma kõige põhjapoolsem delfinaarium. Särkänniemi on populaarseim lõbustuspark Soomes. Särkänniemi kuulub Tampere linnale.


Näsijärvi

Näsijärvi on järv Soomes Pirkanmaa maakonnas. Järv on Tampere regiooni suurim ja asub 95 meetrit merepinnast kõrgemal. Tampere linn ehitati Tammerkoskile, kust kaudu voolab vesi Pyhäjärvisse.

Näsijärvel asuvad mitmed paadikruiisi firmad. 1929. aastal juhtus Näsijärvel Soome siseveekogude ohvriterohkeim õnnetus, kui tugeva tuulega läks ümber ja uppus aurik Kuru. Õnnetuses hukkus 138 inimest.


Puijo torn

Puijo torn on 75 meetri kõrgune vaatetorn Ida-Soomes Kuopios Puijo mäe tipus. Tornis on 100-kohaline pöörlev restoran, mis on töötanud 1963. aastast alates. Puijo restoran oli esimene pöörlev restoran Põhjamaades. Puijo torni on külastanud üle 5,5 miljoni turisti.

Praegune Puijo torn on juba kolmas. Eelmine torn ehitati 1906. aastal ja lammutati praeguse Puijo torni ehituse jaoks. Esimene torn ehitati 1856. Tornist läänes asub kolm suusahüppemäge, kus korraldatakse ka suusahüppe maailmameistrivõistlusi.


Pyhäjärvi (Tampere)

Pyhäjärvi on järv Lõuna-Soomes. Järve kaldal asuvad Tampere ja Nokia linn ning Lempäälä vald.

Järve pindala on 121,61 km². Keskmine sügavus on 5,5 m.

Kuigi järve nimi tähendab soome keeles pühajärve, tähendas see algselt ilmselt piirijärve.

Järves asub Viikinsaari. Saarel asub kirik, kus võib näha paganlikke sümboleid ja rusikajälgedega ust. Rusikajäljed jättis meeleheitel naine, kes tapeti kodusõja ajal.

Suvel toimuvad Tampere sadamast saarele regulaarreisid.


Andrus Kasemaa (kirjanik)

Andrus Kasemaa (sündinud 18. juunil 1984 Dirhamis) on eesti luuletaja ja proosakirjanik. Kirjutab ka luule arvustusi Sirbis ning Loomingus.

Ta on lõpetanud Alatskivi keskkooli ning Tartu Ülikooli, kus õppis kirjandust ja kultuuriteadusi.

Kasemaa algusaja loomingu tegevuspaik on Poeedirahu – kirjaniku isiklik alternatiivmaailm, Peipsi-äärset omakandi mütoloogiat vahendav autori nn omailm. Tema esimesed luulekogud "Poeedirahu" (2008) ja "Lagunemine" (2009) said kohe kriitikute huvi ning nende poolse sooja vastuvõtu osaliseks. Kirjaniku esimene proosaraamat "Leskede kadunud maailm" (2012) jätkab luulekogudest juba tuttavaks saanud omailmas, kuid mõnevõrra laiahaardelisemalt. Proosaraamatuga käsikäes käib autori kolmas luulekogu "Kustutamatud õhtud" (2012), mis sisaldab luulevormis meeleolupilte proosaraamatus kirjapandu juurde. Sellele ilukirjanduslikule loomingule aluseks olnud materjalidele tuginedes on Andrus Kasemaa koostanud ka kodulooraamatu "Ajapüüdja: mälestusi Kokora mailt" (2017). Edaspidises loomingus autor Poeedirahus rohkem ei jätka, kuigi ka tema järgnevas loomingus esineb Poeedirahust tuttavat (näiteks lesed, motiiv 'kui ma kord suren' jt).

Kirjaniku teine romaan "Minu viimane raamat" (2014) käsitleb ühiskonda sobitumist. Luulekogud "Kui ma kord suren" (2018) ja "Muusa" (2019) sisaldavad peamiselt armastusluulet. Luuleraamatud "Olla luuletaja" (2017), "Mees otsib naist" (2019) ja proosateos "Vanapoiss" (2019) on igaüks omal moel ühiskonnakriitiline ja ka lugejat provotseeriv. "Olla luuletaja" põhiteemaks on patsifism. Luulekogu "Mees otsib naist" luuletused on ajendatud täiskasvanulehe vastava alateema kuulutuste rubriigist leitavast. "Vanapoiss" käsitleb tänapäeva Eesti elu nn äärealasid, tabuteemasid.

Üheks Kasemaa loomingut läbivaks motiiviks teiste hulgas saab pidada imestust selle üle, kuidas inimesed ikka ihkavad seda, mida neil parasjagu ei ole – seda nii aja (vabariigi aeg, vene aeg), kuid ka näiteks asjade ja võimaluste osas (vaene Ida, rikas Lääs; ilusad riided vs taaskasutus). Kasemaa kirjutab enamasti mina-vaatepunktist, kasutab kohati autobiograafilist ainest, valdab meisterlikult erinevaid stiile – komponendid, millega suudab lugejates vaimustuse kõrval ka segadust tekitada, sest lugemisest saadud emotsioon võib osutuda liiga tugevaks. Kirjandusteadlased on nimetanud tema kirjutamise viisi uuslihtsuseks, uusnaivismiks, ka uussiiruseks.

Andrus Kasemaa pälvis 2018. aastal Juhan Liivi luuleauhinna luuletusega "Oma kaasaegsetele", mis ilmus Vikerkaares 4-5/2017 ja luulekogus "Olla luuletaja". Tema looming on juba andnud ainest teaduslikeks uurimistöödeks ning tema loomingu arvustamise eest on võidetud kriitikapreemia.


Flora

Flora oli vanarooma mütoloogias viinapuude, puu- ja teravilja, lillede ning kevade jumalanna, sümboliseerides viljakust. Tema auks peeti suuri pidustusi – Floraliaid, mis leidsid aset 28. aprillist 3. maini ning millega tähistati uue elutsükli algust. Flora vanakreeka mütoloogia ekvivalent on Chloris.

Maalikunstnikest on Florat oma teostes kujutanud Élisabeth-Louise Vigée-Le Brun, Louise Abbéma, Rembrandt van Rijn, Sandro Botticelli, Jean-Baptiste Carpeaux jt.


Alstom Citadis

Alstom Citadis on madalapõhjaline tramm, mida toodab Alstom Prantsusmaal La Rochelle'is ja Hispaanias Kataloonias Barcelonas. Rohkem kui 1140 Citadist on kasutusel paljudes Prantsusmaa ja teiste riikide linnades, Eestile lähimad sõidavad Poolas Katowices ja Gdańskis. Citadise tramme sõidab ka väljaspool Euroopat, näiteks Melbourne'is, Tunises, Casablancas ja Jeruusalemmas. Citadis on saadaval rohkem kui kümnes eri modifikatsioonis.


Alstom

Alstom on rahvusvaheline konglomeraat, mille põhilisteks tegevusaladeks on elektrienergia ja rööbassõidukite tootmine. Firma peakorter asub Pariisi lähedal Levallois-Perret's.

Alstomi tuntumad tooted on AGV, TGV ja Eurostari rongid ja Citadise trammid.


TGV

TGV (Train à Grande Vitesse, 'kiirrong') on Prantsuse kiirrong, mida opereerib SNCF Voyages. TGV ronge toodab Alstom.


AGV

AGV (Automotrice à grande vitesse, mitmevaguniline kiirrong) on Prantsuse elektrikiirrong, mida toodab Alstom.

Rong on mõeldud sõitma standardrööpmelisel raudteel. Ronge valmistatakse seitsme- kuni neljateistvagunilistena, mis mahutavad vastavalt 245 kuni 446 reisijat.

Maksimaalne kiirus on 360 km/h.

Seni ainsana on AGV ronge ostnud Itaalia ettevõte Nuovo Trasporto Viaggiatori.


SNCF

Société Nationale des Chemins de fer français; lühend SNCF, on Prantsusmaa riiklik raudteekorporatsioon, mis käitab muuseas TGV-ronge. SNCF tekkis Prantsuse raudteede riigistamisel 1938. aastal.

Aastatel 1949–1953 oli SNFC peadirektor Louis Armand.


Fakaofo

Fakaofo (varem ka Bowditch Island) on atoll Vaikses ookeanis Polüneesias, üks kolmest Tokelau atollist. Kuulub Uus-Meremaale.

Atolli saarte pindala on 3 km². Laguuni pindala on 45 km².

2006. aasta rahvaloenduse järgi elas atollil 483 inimest, kuid neist vaid 370 olid loendushetkel kohal.

Esimene kirjalik teade atollist pärineb 14. veebruarist 1835, mil seda märgati ühelt Briti laevalt.


Semen Tõmošenko

Semen Tõmošenko (venepäraselt Semjon Timošenko; ukraina keeles Семен Костянтинович Тимошенко; 18. veebruar 1895 – 31. märts 1970) oli NSV Liidu sõjaväelane.


Scania OmniLink

Scania OmniLink on Scania toodetav linnabuss, eri spetsifikatsioonides nii lühikese kui lõõtsbussina. Eestis kasutavad Scania OmniLinke näiteks Tallinna Linnatranspordi AS, SEBE ja GoBus. Bussid on saadaval nii täismadalana kui osaliselt madala põhjaga.


Antioquia departemang

Antioquia departemang on 1. järgu haldusüksus (departemang) Colombias. Ta asub riigi loodeosas ning piirneb põhjas Kariibi merega.

Departemang jaguneb 126 vallaks, mis rühmitatakse 9 piirkonda.

Antioquia halduskeskus on riigi suuruselt teine linn Medellín.


Chocó departemang

Chocó departemang on 1. järgu haldusüksus (departemang) Colombias.

See asub riigi loodeosas. Piirneb läänes Vaikse ookeaniga, põhjas Panamaga ja kirdes Kariibi merega. Ühendusteed Panamaga puuduvad (Dariéni lünk).

Departemang jaguneb 31 vallaks.

Departemang moodustati 1944. aastal.

Chocó departemangu halduskeskus on Quibdó, kus elab ligikaudu 100 000 inimest.

2018. aasta seisuga elas departemangus hinnanguliselt 534 826 inimest.


Mehhiko hispaania keel

Mehhiko hispaania keel või Mehhikos räägitav hispaania keel moodustub dialektidest ja sotsiolektidest, mida räägitakse nii Mehhikos kui ka mitmetes paikades Ameerika Ühendriikides ja Kanadas, kus on tekkinud mehhiklaste kogukonnad.


Daniel Agger

Daniel Munthe Agger (sündinud 12. detsembril 1984 Hvidovres) on endine Taani jalgpallur, keskkaitsja.

Ta alustas ja lõpetas klubikarjääri Taani klubis Brøndby. Aastatel 2006–2014 mängis ta Liverpoolis.

Agger mängis Taani rahvuskoondises aastatel 2005–2016 kokku 75 korda ja lõi 12 väravat. Debüüdi koondises tegi Agger 2005. aastal kohtumises Soomega. Aastatel 2012–2016 oli ta Taani koondise kapten.

Aastatel 2007 ja 2012 valiti ta Taani aasta jalgpalluriks.


Länsisatama

Länsisatama (eesti keeles 'Läänesadam', rootsi keeles Västra hamnen) on reisisadam, varasem kauba- ja konteinerisadam Jätkäsaari asumis Helsingis Soomes. Sadam asub Helsinginniemi poolsaare kaguosas. Sadama juurde kuulub ka Munkkisaari kai Munkkisaari lääneosas, mida kasutavad kruiisilaevad.

Länsisatama uut reisiterminali T2 kasutavad peamiselt Helsingi ja Tallinna vahet sõitvad reisilaevad. Eelmist, 1995. aastal avatud reisiterminali T1 kasutatakse Peterburi-liini reisilaevade jaoks. Pärast kaubasadama kolimist Vuosaari sadamasse hakati ehitama uusi maju 15 000 elanikule.

Kohe Länsisatama kõrval asub Munkkisaari, kus asub Hietalahti Aker Finnyardsi laevatehas. See ala ei kuulu Länsisatama alla.


Linnasiire

Linnasiire on inimese kujundatud linnakeskkonna territoriaalne laienemine ja tema ruumilise struktuuri muutumine.


Vältiv isiksushäire

Vältiv isiksushäire on C-klastri isiksushäire, mida iseloomustavad tagasihoidlikkus sotsiaalsetes situatsioonides, alaväärsuse ja kohatuse tunded, väga suur tundlikkus negatiivsetele hinnangutele ja suhete vältimine teiste inimestega. Vältiva isiksushäirega inimesed peavad ennast tihti väheveetlevaks või sotsiaalselt kohmakaks. Nad väldivad sotsiaalset suhtlemist, sest kardavad naeruvääristamist, alandamist, tagasilükkamist või põlgust, kuid tunnevad sellest olenemata suurt vajadust intiimsuse järele.

Isiksushäirele omane käitumine ilmneb tavaliselt varases täiskasvanueas ja ilmneb peaaegu igasugustes olukordades.

Isiksushäire nimetus tuleneb selle all kannatavate inimeste peamisest toimetulekumehhanismist – ebameeldivate stiimulite vältimisest. Vanemate emotsionaalse tähelepanuta jäämine lapseeas, eakaaslastepoolne kõrvalejätmine ja/või kiusamine on tegurite seas, mis suurendavad vältiva isiksushäire väljakujunemise riski.


Jagaspace

Jagaspace on 2010. aastal loodud eesti ansambel, mis kombineerib eksootilisi instrumente elektroonilise muusikaga.


Alexander Rosenberg (täpsustus)

Alexander Rosenberg (1839 Vändra vald – 1926 Tartu) oli baltisaksa morfoloog Alexander Rosenberg (1877–1935) oli vene arhitekt, projekteeris ka Tallinnas Alexander Rosenberg (sündinud 1946) on ameerika bioloogiafilosoof Alexander Rosenberg (sündinud 1965) on saksa näitleja


Alexander Rosenberg (filosoof)

Alexander Rosenberg (ka Alex Rosenberg; sündinud 1946) on ameerika teadusfilosoof ja kirjanik.

Ta sai doktorikraadi 1971. aastal Johns Hopkinsi Ülikoolist. 1970–1975 töötas ta Kanadas Dalhousie Ülikoolis, 1976–1986 Ameerika Ühendriikides Syracuse'i Ülikoolis, 1986–1995 California Ülikoolis Riverside'is, 1995–2000 Georgia Ülikoolis. Alates 2000. aastast on ta Duke'i Ülikooli filosoofiaprofessor.

Ta on olnud külalisõppejõud 1975. aastal Minnesota Ülikoolis, 1978–1979 California Ülikoolis Santa Cruzis ja 1994–1995 Oxfordi Ülikoolis.


Nordalbingien

Nordalbingien (ladina Nordalbingia) oli üks neljast keskaegse Saksimaa hertsogkonna halduspiirkonnast, teised olid Engern, Ostfaal ja Vestfaal. Piirkonna nimi põhineb Elbe jõe ladina nimel Alba ning viitab piirkonnale, mis peamiselt paiknes Elbe alamjooksust põhja pool; vastab jämedalt tänapäeva Holsteini piirkonnale. Paiknedes praeguse Põhja-Saksamaa territooriumil, oli see varaseim tuntud sakside asuala.


Viesīte piirkond

Viesīte piirkond oli Läti 1. järgu haldusüksus. Piirnes lõunas Leeduga.

Piirkond moodustati 2009. aastal. 2021. aastal liideti Viesīte piirkond Jēkabpilsi piirkonnaga.


Butanool

Butanooli kasutatakse keemilises sünteesis, solvendina ja mootorikütusena. Butanool on oluliselt parem mootorikütus kui etanool.

Viimasel paaril aastakümnel on uuritud butanooli saamist suhkruid ja tärklist sisaldavatest põllukultuuridest Clostridium'i perekonda kuuluvate bakterite toimel. 2011. aastal teatasid USA Tulane Ülikooli teadlased vastleitud bakterist (nimetati TU-103), mille abil on võimalik valmistada biobutanooli tselluloosist (puidu laastud, vanad ajalehed, puuvill, teatud rohttaimed).


Napoleon von Ditmar

Napoleon von Ditmar (21. juuni/3. juuli 1834 Küdema mõis, Mustjala kihelkond – 17/28. juuli 1909 Kuressaare) oli Küdema mõisnik ja Kuressaare linnapea 1894. aastal.

Napoleon von Ditmar sündis Mustjala kihelkonnas Küdema mõisas, Loona, Ohtja, Küdema ja Jursi mõisniku Saaremaa maamarssali Georg von Ditmari (1789–1852) ja Wilhelmine (sünd von Moeller) pojana.

Ditmar oli Küdema ja Ohtja mõisaomanik, Venemaa keisririigi suurtükiväe reservporutšik, Saaremaa maakohtunik.

1894. aastal oli ta 24. jaanuarist 5. maini Kuressaare linnapea.


Ernst von Nolcken (1838−1898)

Ernst von Nolcken (23. veebruar/7. märts 1838 Torgu mõis, Jämaja kihelkond, Liivimaa – 18/30. aprill 1898 Kuressaare, Liivimaa) oli Kuressaare linnapea aastatel 1894–1898.

Ernst von Nolcken sündis Torgu mõisa rentniku Alexander von Nolckeni (1804–1867) ja Wilhelmine (sündinud von Derfelden) pojana.

E. von Nolcken õppis Moskva ülikoolis ja aastail 1858–1861 Tartu Ülikooli õigusteaduskonnas, mille lõpetas 1864. aastal.

E. von Nolcken oli Saaremaa Maakohtu assessor, aastail 1865–1866 Saaremaa rüütelkonna delegaat Baltimaade Keskjustiitskomisjonis, 1879–1888 Saaremaa kreisikohtu sekretär ja assessor. Ta oli ka Kaunispe mõisa omanik ning Saaremaa aadlikonvendi saadik.


Gerhard von Nolcken

Parun Gerhard Rudolf Ernst von Nolcken (517. jaanuar 1876 Kuressaare, Saaremaa, Liivimaa – 22. veebruar/7. märts 1913 Kuressaare ) oli Võhksa mõisaomanik ja Kuressaare linnapea aastatel 1906–1913.

G. R. E. von Nolcken lõpetas Kuressaare gümnaasiumi, õppis Moskva ülikoolis ja aastail 1895 – 1899 ka Tartu Ülikooli ajaloo - keeleteaduskonnas, mida aga ei lõpetanud.

G. R. E. von Nolcken oli Võhksa mõisa omanik, Saaremaa aadlikonvendi saadik, aurahukohtunik.

G. R. E. von Nolcken oli Kuressaare linnapea 23. märtsist 1906. aastal kuni 22. veebruarini 1913. aastal, mil ta Kuressaares mõrvati.

Gerhard Rudolf Ernst von Nolcken mõrvati vkj 22. jaanuari / 4. veebruari 1913. aasta öösel Kuressaares tänaval koos noorema venna, ülemtalurahvakohtunik Wolfgang von Nolckeniga. Vennad tulid öösel klubist, kui neid rünnati ja tulistati. Kurjategijad põgenesid, Nolckenite surnukehad leidis hommikune voorimees.


Tenerife Põhjalennujaam

1977. aastal toimus lennuväljal lennunduse ajaloo ohvriterohkeim õnnetus, kui kaks Boeing 747 lennukit tihedas udus hoovõturajal kokku põrkasid. Õnnetuses hukkus 583 inimest.

Tenerife Põhjalennujaama kasutasid 2011. aastal 4 095 103 reisijat. Tihedaim lennuliiklus oli Madridi lennuväljaga.


Bernhard Georg Behm

Bernhard Georg Behm (22. märts 1864 Vigala vald Läänemaa – 26. august 1923 Kuressaare Saare maakond) oli Kuressaare linnapea aastatel 1913–1914.

Bernhard Georg Behm sündis 1864. aastal Vigala vallas Läänemaal.

B. G. Behm tegutses õllepruulikoja kaasomanikuna Kuressaares ning oli valitud linnanõunikuks ja Kuressaare Linnavolikogu liikmeks.

Bernhard Georg Behm oli 13. märtsist 1913. aastal kuni 5. veebruarini 1914. aastal Kuressaare linnapea.

Bernhard Georg Behm suri 26. augustil 1923 Kuressaares.


Tenerife Lõunalennujaam

Alates avamisest 1978. aastal kuni 2006. aasta lõpuni on lennujaama läbinud ligi 174 miljonit reisijat. 2017. aastal läbis lennujaama 11,2 miljonit reisijat.

Lennujaam asub Granadilla de Abonas.

Bussifirma TITSA pakub odavat ja kiiret ühendust kogu saarega ja liin 343 ühendab Lõunalennujaama Põhjalennujaamaga.


Mario Mandžukić

Mario Mandžukić (sündinud 21. mail 1986 Slavonski Brodis) on Horvaatia jalgpallur (ründaja), kes mängis viimati Itaalia kõrgliiga klubis Milan.

Aastatel 2007–2010 mängis ta Horvaatia kõrgliiga klubis Zagrebi Dinamos. 2010. aasta juulis liitus Wolfsburgiga. Pärast edukat esinemist 2012. aasta Euroopa meistrivõistlustel siirdus Mandžukić Müncheni Bayernisse. Ta lahkus Bayernist 2014. aastal Madridi Atleticosse ja järgmine hooaeg juba Torino Juvetusesse.

2021. aasta jaanuaris naasis ta Itaalia kõrgliigasse, sõlmides lepingu Milaniga.

Aastatel 2012 ja 2013 on ta valitud Horvaatia aasta jalgpalluriks ning 2013. aastal ajakirja Sportske novosti poolt Horvaatia aasta sportlaseks.


Göd

Göd on linn Ungaris Pesti komitaadis. Asub Budapestist 25 km põhja pool.

Gödi on esmamainitud 1255. aastal. Linnaõigused sai 1999.


Stockholms-Tidningen Eestlastele

Stockholms-Tidningen Eestlastele oli eestikeelne C-väljaanne rootsi ajalehe Stockholms-Tidningen juures aastatel 1944–1959 Rootsis Stockholmis. Aastatel 1944–1947 kandis ajaleht nime Stockholms-Tidningen: lehekülg eestlastele.

Esimene number ilmus 22. detsembril 1944. Väljaanne ilmus kuus korda nädalas tavaliselt ühe lehekülje suuruses; kord nädalas kaks, pühade ja tähtpäevade puhul rohkem lehekülgi. Eesti toimetuse ruumid asusid Vattugatanil.

Peatoimetaja oli algul Uno Tamm, toimetuse liikmed Juhan Kokla, Voldemar Kures ja Vello Pekomäe. Kui Uno Tamm asus elama Kanadasse, sai peatoimetajaks Juhan Kokla.

Ajalehe Stockholms-Tidningen Eestlastele viimane number (4178) ilmus 29. märtsil 1959.


Vancouveri Eesti Selts

Vancouveri Eesti Selts (lühend VES; inglise keeles Vancouver Estonian Society) on Kanadas Vancouveris tegutsev Kanada eestlaste selts.

VESi esimees on Thomas Pajur.


Viive Ernesaks

Viive Ernesaks (kuni 1961. aastani Säga; 27. märts 1931 – 19. jaanuar 2023 Tartus) oli Eesti pianist, kontsertmeister, muusikapedagoog ja loometeoste muusikakujunduste autor.

Ta oli tuntud klaveril improviseerijana raadiosaates "Virgutusvõimlemine".

Viive Ernesaks õppis Tartu Muusikakoolis, Tallinna 7. Keskkoolis ja Tallinna Muusikakoolis.

Ta töötas Tallinna Koreograafiakoolis (1957–1959), teatris Estonia (1959–1965), Eesti NSV Riiklikus Noorsooteatris muusikaala juhatajana (1965–1977), Draamateatris (1977–1990), Eesti Muusika- ja Teatriakadeemia lavakunstikoolis jm. Alates 1990. aastast oli ta vabakutseline. Viive Ernesaks on teinud muusikalise kujunduse üle 150 lavastusele.


Jutuleht

Jutuleht oli ajaleht, mis ilmus aastatel 1929–1940 Tallinnas.

Ajalehte andis 1929 välja J. Paurmann ja 1929–1940 Jaagup Loosalu. Ajalehe vastutav toimetaja oli 1929–1939 Julius Säkk ja seejärel Jaagup Loosalu ja seejärel J. Oja.

1935 ja 1938–1939 ilmus ajalehe lisa Rändur ja 1938 lisa Kodune Elu.


Päevauudised

Päevauudised on päeva jooksul toimunud või äsja teatavaks saanud varasemate sündmuste (uudiste) vahendus meedias (nt televisioonis, raadios, veebiväljaandes); ühtlasi ka vastav ajakirjandusžanr.


Päevauudised (ajaleht, 1944)

Päevauudised oli ajaleht, mis ilmus 1944. aastal Tallinnas ja seejärel 1944. aastal Kuressaares. Tallinnas ilmunud ajalehte toimetas Aado Slutsk.

Tallinnas ilmus ajalehe esimene number 24. septembril 1944 ja viimane (nr 5) 28. septembril 1944. Kuressaares ilmus ajalehe esimene number oktoobris 1944 ja viimane (nr 11) 20. oktoobril 1944.


Angelica Bengtsson

Angelica Therese Bengtsson (sündinud 8. juulil 1993 Väckelsångis) on Rootsi kergejõustiklane, teivashüppaja.

Ta on olnud edukas nii noorte kui ka juunioride vanuseklassides, võitnud noorte tiitlivõistlustelt ühe kuldmedali ja juunioride tiitlivõistlustelt kolm kuldmedalit. 2010. aastal püstitas ta noorte maailmarekordi 4.47 ning 2011. aastal juunioride maailmarekordi tulemusega 4.63.

2012. aastal valiti ta Euroopa kergejõustiku tõusvaks täheks.

Ta on võitnud pronksmedali 2016. aasta Euroopa meistrivõistlustel Amsterdamis ning 2015. ja 2017. aasta Euroopa sisemeistrivõistlustel.

2015. aasta meistrivõistlustel Pekingis jäi ta rahvusrekordiga 4.70 jagama neljandat kohta, kuid ei pääsenud 2016. aasta suveolümpiamängudel Rio de Janeiros 4.45-ga finaali.

2017. aasta maailmameistrivõistlustel Londonis saavutas ta 4.55-ga kümnenda koha.

Ta on tulnud teivashüppes neljal korral Rootsi meistriks ja viiel korral sisemeistriks.

Tema isiklik rekord välitingimustes on 4.76, mis on püstitatud 6. juunil 2019 Rooma. Sisetingimustes on tema isiklik rekord samuti 4.81, mis on püstitatud 24. veebruaril 2019 Clermont-Ferrandis. Tema nimel on Rootsi rekord nii sise- kui ka välitingimustes.


Melanhoolia

Melanhoolia ( melaina chole; melas, 'must' ja cholē, 'sapp') oli mõiste vanaaja ja keskaja meditsiinis. Melanhoolik on üks neljast temperamenditüübist. 19. sajandil võis "melanhoolia" olla nii füüsiline kui ka vaimne seisund ning melanhooliat peeti levinud haiguste põhjuseks, mitte teistest haigustest põhjustatud nähtuseks.


2017. aasta Prantsusmaa singlimüügi edetabeli esikümne laulude loend

Siin on loetletud 2017. aasta Prantsusmaa singlimüügi edetabeli esikümne lugusid.

Loendit viimati uuendatud 25. oktoobril 2017.


Venjoki kihelkond

Venjoki (vene keeles Славянка, Slavjanka, saksa Slawanka) on endine ajalooline ingerisoome luteriusuline kihelkond Ingerimaal. See oli rahvaarvult Ingerimaa suurim kihelkond. Ajalooliselt kuulus kihelkond Ingerimaa ja seejärel Peterburi kubermangu. Nüüdisajal jääb kunagise kihelkonna territoorium Leningradi oblasti Peterburi linna ja Gattšina rajooni maa-aladele, hõlmates ka mitut suuremat linna ja linnalist asulat, nagu Puškin, Pavlovsk, Aleksandrovskaja, Pulkovo, Slavjanka ja Ust-Slavjanka.


Mannapuder

Mannapuder on puder, mida valmistatakse mannat kas piima või piima ja vee segus keetes. Mannaputru pakutakse või, suhkru, kakaopulbri, kaneeli, rosinate, puuviljade või siirupiga.

Mannaputru on Euroopas söödud juba Vana-Rooma aegadest.

Vedelamat mannaputru, mille valmistamisel on keevale piimale vähem mannat lisatud, nimetatakse mannasupiks ning mahla ja manna kokkusegamisel, kuumutamisel ja vahustamisel saadud rooga mannavahuks. Seda süüakse peamiselt magustoiduna. Mannavahtu, millele on lisatud kõrvitsatükke nimetatakse kõrvitsa-mannavahuks.


Anneli Mäeots

Anneli Mäeots (sündinud 31. detsembril 1942) on koorijuht ja muusikapedagoog.

Anneli Mäeots on alates 1965. aastast töötanud õpetaja ja koorijuhina Tallinna Muusikakeskkoolis. 1970. aastast alates on ta kooristuudio Ellerhein lastekoori dirigent. Ta on võitnud vabariiklikel ja rahvusvahelistel koorikonkurssidel auhindu ning olnud mitmetel noorte ja üldlaulupidudel mudilas- ja lastekooride üldjuht.

Anneli Mäeots sai Uno Järvela stipendiumifondilt esimesena lastekoori dirigendi stipendiumi.


Purgi oja

Purgi oja (ka Purki kraav ja Purgi kraav) on kraav Sakala kõrgustikul, Viljandi maakonnas Viljandi vallas Ämmuste ja Tagamõisa külas, Tarvastu jõe vasakpoolne lisajõgi.

Kraavi pikkus on 1,7 km, valgla 9,8 km², langus 8 m ja lang 4,7 m/km. Kraav saab alguse 72,5 m kõrgusel Tagamõisa külas Purgi järvest ning suubub Ämmuste külas 64,5 m kõrgusel vasakult poolt Tarvastu jõkke 17,2 km kaugusel selle suudmest. Kraav kuulub Ida-Eesti vesikonda ja Võrtsjärve alamvesikonda.


Riina Roose

Riina Roose (sündinud 27. veebruaril 1964 Järvakandis) on muusik, laulja ja laulupedagoog.

Riina Roose lõpetas Tallinna Riikliku Konservatooriumi (praegune Eesti Muusika- ja Teatriakadeemia) 1988. aastal koorijuhtimise erialal. Alates 1993. aastast on ta Tallinna Linnateatris muusikaala juhataja ning alates 1985. aastast ansambli Kiigelaulukuuik laulja.

1989–1994 töötas ta Vanalinna Muusikamajas õpetajana, 1990. aastast on EMA Kõrgema Lavakunstikooli laulupedagoog.


Marc Jacobs

Marc Jacobs (sündinud 9. aprillil 1963) on Ameerika moelooja. Ta on omanimelise moebrändi peadisainer ja lisaks on tal moebränd Marc by Marc Jacobs, mis on esindatud 80 riigis rohkem kui 200 poega.

Aastatel 1997–2014 oli ta Prantsuse Louis Vuittoni moemaja loovjuht.

Jacobs valiti 2010. aastal ajakirja Time 100 mõjukama inimese hulka. Ajakiri Out valis ta 2012. aastal Ameerika 50 mõjuvõimsama homoseksuaalse mehe ja naise nimekirja.


Kurt Warner

Kurt Warner (õieti Kurtis Eugene Warner; sündinud 22. juunil 1971 Burlingtonis Iowa osariigis) on Ameerika Ühendriikide näitleja ja endine Ameerika jalgpallur.


2007. aasta Euroopa juunioride meistrivõistlused kergejõustikus

suuna2007. aasta juunioride Euroopa meistrivõistlused kergejõustikus


2009. aasta Euroopa juunioride meistrivõistlused kergejõustikus

suuna2009. aasta juunioride Euroopa meistrivõistlused kergejõustikus


Karoline Bjerkeli Grøvdal

Karoline Bjerkeli Grøvdal (sündinud 14. juunil 1990 Ålesundis) on Norra kergejõustiklane, kesk- ja pikamaajooksja.

Ta tuli kahel korral Euroopa juunioride meistriks 3000 meetri takistusjooksus ja korra 5000 meetri jooksus.

2009. aastal valiti ta Euroopa kergejõustiku tõusvaks täheks.

2016. aasta Euroopa meistrivõistlustel Amsterdamis võitis ta 10 000 meetri jooksus isikliku rekordiga 31.23,45 pronksmedali.

2016. aasta suveolümpiamängudel Rio de Janeiros sai ta 5000 meetri jooksus isikliku rekordiga 14.57,53 seitsmenda koha ja 10 000 meetri jooksus üheksanda koha, parandades isiklikku rekordit üheksa sekundiga (31.14,07). Nii 5000 kui ka 10 000 meetri distantsil oli ta parim Euroopa jooksja.

2017. aasta kergejõustiku maailmameistrivõistlustel Londonis ta 1500 meetri jooksus poolfinaali ei pääsenud, saades ajaga 4.09,56 kokkuvõttes 31. koha. 5000 meetri jooksu finaalis ta katkestas.

26. augustil 2017 jooksis ta Sandneses toimunud võistlusel 3000 m takistusjooksus aja 9.13,35, parandades 2007. aastast endale kuulunud Norra rekordit ligi 20 sekundiga.

10. juunil 2018 parandas ta Teemantliiga etapil Stockholmis 1500 meetri jooksus isiklikku rekordit enam kui pooleteise sekundiga, joostes 4.05,57. Sama aasta Euroopa meistrivõistlustel Berliinis võitis ta 9.18,80-ga pronksmedali.

Talle kuulub Norra rekord ka miilijooksus ja 2000 m takistusjooksus.


Kuskuss

Kuskuss on Põhja-Aafrika berberite roog, mis on tehtud väikestest aurutatud mannapallikestest ning mida tavaliselt serveeritakse mõne hautisega selle peal. Kuskuss on Põhja-Aafrikas igapäevane toit nii Marokos, Alžeerias, Tuneesias, Liibüas kui ka mõnel pool Sitsiilias.


Punane mets

Punane mets (ukraina keeles Рудий ліс, ka Іржавий ліс, Червоний ліс; vene keeles Рыжий лес, ka Ржавый лес, Красный лес) on 10 km² suurune metsaga kaetud maa-ala Tšornobõli tuumaelektrijaama katastroofi tagajärjel tekkinud radioaktiivse reostusega ohutsoonis Prõpjati lähedal Ukrainas.

1986. aasta aprillis võttis Punane mets vastu suurima osa tuumakiirgusest ja radioaktiivsest tolmust, muutis reaktori plahvatuse järel kõigest 30 minuti jooksul värvi ning on üks saastatumaid piirkondi maailmas.

Ülisuurest radioaktiivsusest punakas- ja ingveripruuniks muutunud männimets on saanud nime Punane mets. Seoses reaktori avariiga neeldus ümbritsevasse keskkonda suur kiirgusdoos, mis põhjustas taimede kasvavaisse kudedesse kogunevate ensüümide ja radioaktiivsete osakeste vahelise interaktsiooni, intensiivse öise helendamise värvi vahetanud puude piirkonnas ning lõpuks punase metsa radioaktiivse lagunemise. Surnud mets tähendas kahekordset radioaktiivset reostumist ja märkimisväärset tulekahjuohtu. Lisaks halvendas surnud mets oluliselt radiatsioonilist olukorda tuumaelektrijaama viival maanteel ja selle läheduses. Seepärast rajati 1987. aastal surnud metsa ümber kaitsevall kõrgusega 2,5 m ja kogupikkusega umbes 3,5 km. Hiljem lükati surnud mets õnnetustagajärgede kõrvaldamise käigus buldooseritega kokku ja maeti jäätmete kalmistule 1,5–2 meetri sügavusele. Kokku maeti rohkem kui 4 miljonit kuupmeetrit radioaktiivseid materjale, mille tulemusena gammakiirgus vähenes 4–50 korda ning annuse võimsuseks jäi 180 mR/h (milliröntgenit tunnis).

Männiokkad püsivad võrsetel tavaliselt kolm aastat ja merelises kliimas kaks aastat. Tiheda võraga männile mõjuv tuule rõhumisjõud on suurem ja männid on tuulele suuremaks takistuseks kui näiteks kuused. Tõkestades sel viisil radioaktiivse tolmu levimist ümbruskonda, osutub männik tõhusaks looduslikuks filtriks. Mändide kasv on aeglasem kui lehtpuudel ja tuumaelektrijaama avarii tingimustes suurenes taimede kiirgustundlikkus arengutsükli erinevatel staadiumitel 1,5–3 korda tavalisest. Seetõttu võis alles 21. sajandi algusest alates märgata peamise kiirguskoormuse vastu võtnud metsades jälgi looduslikust taastumisest.


Stella Ernesaks

Stella Ernesaks (kuni 19. märts 1935 Merjam ; 3. märts 1909 – 17. mai 1973) oli spordipedagoog ja metoodik.

Stella Ernesaks lõpetas Berliini Kehakultuuri Ülikooli 1931. aastal ja oli Ernst Idla kõrval üks esimesi kõrgharidusega võimlemispedagooge Eestis. Ta töötas õpetajana H. Kubu Eragümnaasiumisis (1931–1937), Riigi Kunsttööstuskoolis (1931–1940), E. Lenderi Tütarlaste Eragümnaasiumis (1934–1940) ja Tallinna 8. Keskkoolis (1940–1941).


Vello Mäeots (autosportlane)

Vello Mäeots (sündinud 25. jaanuaril 1937 Pajusi vallas Põltsamaa kihelkonnas Viljandimaal) on endine eesti autorallisõitja.

Ta lõpetas 1955. aastal Põltsamaa Keskkooli ja 1960. aastal Tallinna Polütehnilise Instituudi mehaanikateaduskonna autotranspordi erialal.

Autospordiga hakkas ta tegelema 1960. aastal, tema treenerid olid Aleksander Tõkke ja Uno Aava. Ta sai autorallis erinevate kaassõitjatega ning erinevates võistlusklassides Eesti NSV meistrivõistlustel 1963. aastal 2. koha, aastatel 1965 ja 1966 3. koha ning 1968. aastal Nõukogude Liidu meistrivõistlustel 2. koha.


Jaapani rihmhammas

Jaapani rihmhammas (Mesoplodon ginkgodens) on hammasvaalaliste alamseltsi nokisvaallaste sugukonda kuuluv vaalaline.

Jaapani rihmhammas on pärismaine India ookeanis ja Vaikses ookeanis.

Jaapani rihmhammas on ligi 5 meetri pikkune. Tema suus kuni poolel lõualuul paiknevad kurviga hambad, mille kontuur meenutab hõlmikpuulehte.

Liigi kirjeldasid 1958. aastal jaapani zooloogid Masaharu Nishiwaki ja Toshiro Kamiya ühe isendi põhjal, kes sattus Jaapanis Ōiso linna lähedal rannale.


Männikraav

Männikraav on kraav Viljandi maakonnas Viljandi vallas Parika külas, Adula oja parempoolne lisajõgi.

Kraavi pikkus on 0,5 km, langus 3 m ja lang 6 m/km. Kraav saab alguse 45 m kõrgusel Parika külas Parika rabas ja suubub samas külas 42 m kõrgusel paremalt poolt raba serval voolavasse Adula ojasse. Kraav kuulub Ida-Eesti vesikonda ja Võrtsjärve alamvesikonda.

Männikraavi on suunatud Parika raba kuivenduskraavid.


Põllutööleht

Põllutööleht oli 1906-1918 Tartus ilmunud põllumajandust käsitlev ajakiri, mida andis välja Eesti Põllumeeste Selts (kuni 1914) ja seejärel Põhja-Liivimaa Põllutöö Keskselts. Ajakiri ilmus üks kord nädalas.

Ajakirja vastutav toimetaja oli 1906-1910 Aleksander Eisenschmidt, 1911-1916 Jaan Mägi ja 1916-1918 Jaan Hünerson.


Huvitav Žurnaal

Huvitav Žurnaal (1933-1934 Huvitav Shurnaal) oli 1933-1940 Tallinnas ilmunud ajakiri, mida 1933-1938 andis välja Lehemeeste Kirjastus, 1938-1939 Bibliofiil ja 1939-1940 Vaba Maa. Ajakirja vastutav toimetaja oli 1934-1939 Olev Soots ja 1939-1940 Aleksander Veiler.


Married Love or Love in Marriage

"Married Love or Love in Marriage" on briti teaduri ja naisõiguslase Marie Stopesi kirjutatud teos. Raamatu avaldas trükis 1918. aastal üks väikekirjastus. Suuremad kirjastused olid sisu vastuolulisuse tõttu keeldunud seda avaldamast.

"Married Love or Love in Marriage" oli esimene raamat, kus kirjeldati, et naise suguiha langeb kokku ovulatsiooniga ja ajavahemikuga vahetult enne menstruaaltsüklit. Raamatus väideti, et abielu ja abieluseks peaks olema mõlema partneri osalusega võrdne partnerlus ning sugukülmus võib olla meeste tundetuse tagajärg. Ametlikult põlatud (USA-s kuulutati nilbeks) raamatust ilmus 19 trükki. 1931. aastaks oli müüdud 750 000 eksemplari.

1935. aastal USA akadeemilistes ringkondades läbi viidud uuringu kohaselt oli "Married Love" viimase 50 aasta mõjukaim teos, edestades selliseid tuntud teoseid nagu Albert Einsteini "Relativtätsthorie", Sigmund Freudi "Die Traumdeutung", Adolf Hitleri "Mein Kampf" ja John Maynard Keynesi "The Economic Consequences of the Peace".


Vianney Bureau

Vianney Bureau ehk Vianney (sündinud 13. veebruaril 1991, Pau, Prantsusmaal) on prantsuse laulja ja laulukirjutaja.

2014. aastal ilmus temalt debüütalbum "Idées blanches" ja 2016. aastal album "Vianney". "Vianney" singel "Je m'en vais" sai Prantsusmaa TOP 10 2017. aasta singlite edetabelis 2. koha.


Hõlmikpuu Jaapanis

Jaapanisse jõudis hõlmikpuu mitmeid kordi ja teid pidi Hiinast 13. või 14. sajandil (Setoh jt 2002,2003; viidanud Zhao jt 2010), Tsumara ja Ohba (1997) näitasid, et hõlmikpuu kui võõrliigi introduktsioon toimus Kamakura ja Muromachi perioodi ajal (1192–1573 pKr), need andmed sobituvad Tianmushan'i ja piirnevate populatioonide andmetega, hõlmikpuu paljundamise ja kasvatamisega on buda mungad tegelenud juba 1500 aastat.

Jaapani üks iidseid loodusmälestisi kasvab Iwate prefektuuris Kujis Chosenji templi esisel platsil. Tema ümbermõõt on 14,5 meetrit.

Tuntud hõlmikpuid Jaapanis (2010)

Jaapani suurimaks hõlmikpuuks peetakse Kitakanegasawa hõlmikpuu (Kitakanegasawa no Ichō), kelle vanus on 1000 aastat ja rohkem. Tema rinnasümbermõõt 1,30 m kõrguselt oli 2011. aastal 22 m, pikkus laserkaugusemõõtjaga (Nikon Forestry 550/Pro) oli 2016. aastal 31,80 m (Martin Miklanek).

Kuus hõlmikpuud Jaapanis on saanud ka pommitamise üleelanud puude (hibakujumoku) nimetuse elades plahvatuse epitsentris üle teise maailmasõja ajal 1945. aastal Hiroshimale ja Nagasakile heidetud tuumapommid. . Kõige lähem neist asub Hosen-Jis. See puu oli plahvatuse epitsentrist vaid veidi rohkem kui kilomeetri kaugusel. Kõik ellujääjad puud on ka praegu elujõulised. Sellest ajast peetakse Jaapanis hõlmikpuud lootusepuuks. Mõne puu juures on tahvlid, kus palvetatakse maailmarahu eest.


Töönarkomaan

Töönarkomaan on isik, kellele töötamine on sundkäitumine. Tavaliselt mõeldakse töönarkomaani all inimest, kes naudib oma tööd, aga see võib ka tähendada, et ta on lihtsalt sunnitud seda tegema. Meditsiinis ei ole töönarkomaaniale kui seisundile definitsiooni, kuigi mõned stressi vormid ja obsessiiv-kompulsiivsed isiksusehäired võivad olla töötamisega seotud.

Töönarkomaani tegutsemises on erinevaid käitumismustreid, mis omavad eraldi tähendusi. Näiteks öeldakse töönarkomaan inimese kohta, kes on oma karjäärile pühendunud positiivses mõttes, kuid tavaliselt on töönarkomaania siiski negatiivne käitumismuster ja inimesed arvavad, et sellega seondub liigne tööle kulutatud aeg, sisemine sund kõvasti tööd teha ja pereelu ja muude sotsiaalsete suhete hooletussejätmist.

Teadlased on leidnud, et paljudel juhtudel jätkub lakkamatu töötamine ka siis, kui see mõjub halvasti inimese vaimsele ja füüsilisele tervisele. Põhjusks võib olla ärevus, madal enesehinnang ja lähedusprobleemid. Töönarkomaanidel puudub tihtipeale oskus töökohustusi edasi delegeerida ja nad saavad kõrgeid testitulemusi sellistes isiksuseomadustes nagu neurootilisus, perfektsionism ja kohusetunne.

Kliiniline psühholoog Bryan E. Robinson tõi esile kaks töönarkomaania hindamise põhilist telge: töö alustamine ja töö lõpuleviimine. Ta seondab käitumist prokrastinatsiooniga nii nende puhul, kes ei suuda uut tööd alustada ega vana lõpetada, kui nendega, kel on tähelepanuvajadus ja nad küll suudavad väga hästi uusi tegevusi alustada, aga lõpetada ei suuda. Lisaks jaotab ta veel töönarkomaane "Buliimik" ja "Järelejätmatu" kes mõlemad suudavad väga hästi projekte lõpule viia.

Töönarkomaaniat peetakse Jaapanis tõsiseks sotsiaalseks probleemiks, mis viib varase surmani, tihti töökohal ja mille jaapanikeelne nimi on karōshi. Ületöötamist peeti 2000. aastal insulti surnud Jaapani peaministri Keizō Obuchi surma põhjuseks. Surm ületöötamise tagajärjel ei ole vaid Jaapani nähtus – 2013. aastal suri Bank of America Londoni büroos inimene pärast 72 tundi järjest töötamist.


Kirmen Uribe

Kirmen Uribe Urbieta (sündinud 5. oktoobril 1970 Ondarroas) on baski luuletaja, dramaturg, kirjanik ja esseist. Ta kirjutab baski keeles.

Ta sündis 1970. aastal Ondarroas Baski autonoomses piirkonnas Hispaanias kaluri pojana. Ta lõpetas Vitoria-Gasteizis asuva Baskimaa Ülikooli baski filoloogia alal ning on stažeerinud Trentos (võrdleva kirjandusteaduse alal).

Tema tuntuim romaan on "Bilbao-New York-Bilbao", mis ilmus 2008. aastal ja mille eest sai ta 2009. aastal Rahvusliku romaanipreemia. Eesti keeles ilmus teos 2017. aastal Merilin Kotta tõlkes (Loomingu Raamatukogu 8–10).


Sundkäitumine

Sundkäitumine ehk kompulsiivne käitumine on pidevalt korduv tegevus, mis ei pea tooma erilist naudingut ega positiivset tulemust. Sundkäitumisele võib viia soov, et kinnismõtted ära kaoksid. Tavaliselt on tegemist väikese, piiratud ja korduva käitumisega, mis ei pruugi olla patoloogiline.

Sundkäitumist kutsub esile vajadus vähendada seestpoolt tulenevat hirmu, millest inimene soovib hoiduda või kontrolli alla saada. Sundkäitumise peamine põhjus on obsessiiv–kompulsiivne häire (OCD). Peamine sundkäitumise idee on tegeleda ebavajaliku tegevusega, mis ei oleks seotud saavutatud eesmärgiga. Peale selle on palju eri liiki sundkäitumist nagu: ostlemine, kogumine, söömine, hasartmängud, trihhotillomaania, naha nokkimine, ülekontrollimine, loendamine, pesemine, seks jne.

Sundkäitumisega inimestel on tihti seos kindla numbriga. Ta peab tegema midagi teatud arv kordi. "Kõiki liigutusi, linkide, nuppude ja juhtmete kontrollimist pean tegema vähemalt kolm korda. Tavapäevadel sellest piisab, kuid pingelistel perioodidel, näiteks enne eksameid, on ka kolm liiga väike arv."


Buttons

"Buttons" on Ameerika pop/R&B grupi The Pussycat Dollsi laul nende debüütalbumilt "PCD" (2005). Laulu kirjutasid Sean Garrett, Jamal Jones, Jason Perry ja Nicole Scherzinger. Laul on saadaval allalaaditava failina, singlina ja muusikavideona.

2015. aastal kaverdas loo saates "Su nägu kõlab tuttavalt" Saara Kadak.


Nikoléta Kiriakopoúlou

Nikoléta Kiriakopoúlou (kreeka keeles Νικολέτα Κυριακοπούλου; sündinud 21. märtsil 1986 Ateenas) on Kreeka kergejõustiklane, teivashüppaja.

2012. aasta Euroopa meistrivõistlustel Helsingis sai ta 4.60-ga pronksmedali.

2015. aasta maailmameistrivõistlustel Pekingis võitis ta 4.80-ga pronksmedali.

2015. aastal tuli ta esimese Kreeka sportlasena Teemantliiga võitjaks.

2018. aasta Euroopa meistrivõistlustel Berliinis võitis ta 4.80-ga hõbemedali.

Tema isiklik rekord välitingimustes on 4.83, mis on hüpatud 4. juulil 2015 Saint-Denis's. Sisetingimustes on tema isiklik rekord 4.81, mis on püstitatud 17. veebruaril 2016 Stockholmis.

Ta on teivashüppe endine Kreeka rekordi omanik sise- ja välistingimustes.


Bergdorf Goodman

Bergdorf Goodman on luksusmoe kaubamaja, mis asub Fifth Avenuel Manhattanil New Yorgis. Ettevõtte asutas 1899. aastal Herman Bergdorf, hiljem võttis juhtimise üle Edwin Goodman.

Bergdorf tegutseb kahe poena, mis asuvad sama tänava kummalgi poolel. Põhipood, mis avati praegusel kohal 1928. aastal, asub Fifth Avenue lääneosas. 1990. aastal loodud meestepood on sellest üle tee, tänava idaosas.

Bergdorf on Neimar Marcuse, teise luksuskaupade kaubamaja tütarettevõte.


Riina Raudne

Riina Raudne (sündinud 21. juunil 1981) on eesti sotsioloog, Terve Eesti Sihtasutuse asutaja ning tervete eluviiside propageerija.

Ta lõpetas 1999. aastal Tallinna Prantsuse Lütseumi ja õppis sotsioloogiat Durhami ülikoolis ja sai bakalaureusekraadi 2004. aastal. Magistrikraadi kaitses ta võrdlevas sotsiaalpoliitikas Oxfordi Ülikoolis 2005. aastal ja doktorikraadi rahvatervise alal 2012. aastal Johns Hopkinsi Ülikoolis Ameerika Ühendriikides.

Eestis töötas ta Tervise Arengu Instituudis ja Siseministeeriumis, kus juhtis uimastipoliitika valitsuskomisjoni.

Riina Raudne on pidanud loenguid rahva tervisest ja juhtinud kampaaniat "Joome poole vähem!".


Paraskeví Papahrístou

Paraskeví Papahrístou (kreeka keeles Παρασκευή Παπαχρήστου; sündinud 17. aprillil 1986 Ateenas) on Kreeka kergejõustiklane, kolmikhüppaja.

Aastatel 2009 ja 2011 tuli ta kolmikhüppes Euroopa U23 vanuseklassi meistriks.

Kreeka olümpiakomitee jättis ta kõrvale 2012. aasta suveolümpiamängudest Londonis, kuna ta oli enne olümpiamänge teinud Twitteris ühe postituse, mis tekitas tema kodumaal rassismiskandaali.

2016. aasta sisemaailmameistrivõistlustel Portlandis võitis ta 14.15-ga pronksmedali. Pronksmedali sai ta ka sama aasta Euroopa meistrivõistlustelt Amsterdamis, kui hüppas 14.47.

2016. aasta suveolümpiamängudel Rio de Janeiros sai ta 14.26-ga kaheksanda koha.

2017. aasta Euroopa sisemeistrivõistlustel Belgradis sai ta 14.24-ga pronksmedali.

2018. aastal tuli ta Euroopa meistriks tulemusega 14.60.

Kolmikhüppes on ta tulnud Kreeka meistriks aastatel 2009, 2011 ja 2015–2016 ning sisemeistriks aastatel 2008, 2009, 2011, 2016 ja 2017. Kaugushüppes on ta tulnud Kreeka meistriks aastatel 2011, 2012 ja 2016.


Avo Üprus

Avo Üprus (sündinud 10. jaanuaril 1954) on eesti vaimulik ja kirjanik.

Ta on tegelenud kuriteoennetuse ja ohvritoega ning korraldab aastast 1988 vanglates tehtavat vabatahtlikku tööd. Ta on kuulunud Riigikokku ja Tallinna linnavolikokku ning on Isamaa volikogu ja Tallinna juhatuse liige.


Tädi Anna

"Tädi Anna" on eesti laulja Artur Rinne 1933. aastal ilmunud singel. Laulu tõlgiti saksakeelsest variandist, mis oli omavahel tõlgitud ingliskeelsest variandist. Laulu algversiooni kirjutas Leslie Sarony.


Veniamin (Karelin)

Veniamin (kodanikunimega Vassili Matvejevitš Karelin, ; 1822 Kassimov – 23. august 1874 Riia) oli õigeusu munk ja vaimulik (piiskop).


Nikolai Viru

Nikolai Viru (4. juuli 1904 Põltsamaa kihelkond, Viljandimaa – 14. oktoober 1970 Tallinn) oli eesti laskesportlane ja -treener ning Eesti (leitnant), Nõukogude Liidu (vanemleitnant) ja Saksamaa (ülemleitnant) sõjaväelane.

Ta lõpetas 1924. aastal Põltsamaa Ühisgümnaasiumi.


Tuutari kõrgustik

Tuutari kõrgustik ehk nn Tuutari mäed (vene Дудергофские высоты, Dudergofskije vysoty) on jääajal moodustunud vallseljak Venemaal Peterburist edelas. Kõrgustik on osa Ingeri klindist. Nime oletatavaks päritoluks on saamikeelne sõna tunturi ehk mägi.

Kõrgustiku kõrgeim punkt on 176 meetri kõrgune Äijänmäki ehk Tuutarinmäki (vene Orehovaja), olles Peterburi lähiümbruse ning kogu Loode-Venemaa üks kõrgemaid punkte. Selle põhjaosa moodustab 147 meetri kõrgune Variksiinmäki (vene Voronja gora) vaatega Soome lahele ja Peterburile, mis sai nime seal hulgaliselt elanud vareste järgi. Leidub maakaarte, kus kõrgeimaks punktiks on ekslikult märgitud Variksiinmäki. Äijänmäki lõunapoolset osa on rahvasuus nimetatud Suurmäe ninaks (soome Suurenmäennenä, Surmannenä). Äijänmäkist lääne pool asub Peterburi Krasnoje Selo rajooni kuuluv Tuutari (vene Možaiskaja) linnaline asula ja Tuutari ehk Villasinjärvi järv, mis asub mäetipust ligi sada meetrit allpool.

Katariina II ajal harrastati Äijänmäel jahindust ja mäge nimetati seetõttu ka Faasanimäeks. Keisrinna poolt rajatud jahimaja säilis Teise maailmasõjani. Lahingutegevuse käigus hävisid sõja ajal ka mäel asunud algupärased männi- ja kuusemetsad.

Äijänmäki mäest lõuna pool asub 155 meetri kõrgune Mölkönmäki ehk Kirkonmäki (vene Kirhgof), kus enne sõda asus Tuutari Püha Kolmainu luteriusu kirik ja koguduse kalmistu. Nüüdisajal tegutseb seal suusakeskus Tuutari park.

Tänapäeval on Tuutari mäed looduskaitsealana ka populaarne matkasihtpunkt. Mägede nõlvadel kasvavad muu hulgas vaher ja saar. Paiguti on säilinud sarapuupõõsad.


Andreas Põld

Andreas Põld (kodanikunimega Kaupo Põld; sündinud 30. jaanuaril 1967 Kuressaares) on eesti õigeusu vaimulik (ülempreester) Eesti Apostlik-Õigeusu Kirikus.


Sylver

Sylver on Belgia house- ja trance-muusika ansambel, kuhu kuuluvad vokalist Silvy de Bie, klahvpillimängija ja laulukirjutaja Wout Van Dessel ning kitarrist John Miles juunior. Ansambli produtsent on Regi Penxten, kes on olnud ka laulude kaasautor.

Ansambli asutasid 2000. aastal De Bie ja Van Dessel, kes olid ka kaua aega ainukesed ansambli liikmed. Esimene singel oli samal aastal välja antud "Turn the Tide", mis jõudis Belgia singlite edetabelis esikohale, Saksamaal teisele kohale ja Austrias kolmandale kohale. Singel ilmus aasta hiljem välja antud ansambli debüütalbumil "Chances", mis pälvis Saksamaal kuldplaadi staatuse. Edetabelitesse jõudsid ka albumi singlid "Forever In Love", "In Your Eyes" ja "Forgiven".

Ansambli teine stuudioalbum "Little Things" ilmus 2003. aastal. Pärast seda on avaldatud veel kolm stuudioalbumit, millest viimane 2009. aastal.

2009. aastal liitus ansambliga inglise kitarrist John Miles juunior, kes oli varem tegutsenud Belgia tantsumuusikaansamblis Milk Inc.

2014. aastal lahkus ansamblist vokalist De Bie, mille järel tekkis ansambli tegevusse paus. De Bie naasis 2016. aastal.


Hans Fromm

Hans Fromm (õieti Johan Fromm; 28. veebruar 1843 Kodasema, Järvamaa – 19. juuni 1873 Kuusalu) oli eesti koolmeister.

Alates 1867. aastast töötas ta Harjumaal Kuusalu kihelkonnas Hirvlis koolmeistrina. Asutas samas ka laulukoori. Käis 1869. aastal koos veel 8 mehega esimesel üldlaulupeol Tartus, asendades ühtlasi koorijuhina Kuusalu kirikuõpetajat Woldemar Friedrich Kentmanni.

Hans Fromm suri 19. juunil 1873 tiisikusse. Ta on maetud Kuusalu kalmistule.


Max Stirner

Johann Kaspar Schmidt (25. oktoober 1806 – 26. juuni 1856), tuntud kui Max Stirner, oli saksa filosoof, keda nimetatakse tihti üheks nihilismi, eksistentsialismi, postmodernismi, anarhismi (täpsemalt individualistliku anarhismi) filosoofiavoolude teerajajaks.

Stirneri tähtsaimaks teoseks peetakse 1844. aastal ilmunud "Der Einzige und sein Eigentum"-i (Üksikisik ja tema omand).


Viio Aitsam

Viio Aitsam (sündinud 25. juulil 1955) on ajakirjanik.

Viio Aitsam töötas 1979. aastast Rapla rajooni ajalehes Ühistöö, 1990. aastail ajalehes Nädaline ja 1998. aastast 2014. aasta juulini Maalehes.

Tema kui ajakirjaniku põhiteema on metsandus. 2000. aastast 2014. aasta juulini toimetas ta kord kuus Maalehe vahel ilmuvat Metsalehte.

Viio Aitsamil on aastast 2014 koos elukaaslase Margus Mikomägiga OÜ Kollased Taskud.


Mike Hall

Michael Richard Hall (tuntud kui Mike Hall; 4. juuni 1981 – 31. märts 2017) oli briti jalgrattur ja insener.

Hall hakkas mägijalgrattaga sõitmist harrastama teismelisena. 2009. aastal hakkas ta osalema 24-tunnistel mägijalgratta võidusõitudel. Ta on korraldanud ultrasõitude võistlusi. 2011. aastal osales ta esimest korda ultrasõidul Tour Divide. Ta püsis esimese kümne seas ning sai põlvevigastuse, ent sellegipoolest lõpetas võistluse.


Joann Veleiski

Joann Veleiski (1826–1871) oli õigeusu vaimulik (preester).

Joann Veleiski sündis 1826 diakon Feodor Veleiski peres, lõpetas Pihkva Vaimuliku Seminari 1847.


Christian Günther

Christian Ernst Günther (5. detsember 1886 Stockholm – 6. märts 1966 Stockholm) oli Rootsi poliitik ja diplomaat. Ta oli 13. detsembrist 1939 kuni 31. juulini 1945 Rootsi välisminister.

Ta sündis 1886. aastal Stockholmis diplomaat Ernst Güntheri pojana. Ta õppis algul Uppsala Ülikoolis ja siis Lundi Ülikoolis, kust 1916. aastal sai õigusteaduste kandidaadi kraadi.

Ta astus riigiteenistusse 30-aastaselt. 1925. aastal töötas ta peaministrite Karl Hjalmar Brantingi ja Rickard Sandleri isikliku sekretärina. Aastal 1930 sai temast Rootsi välisministeeriumi nõunik. Aastatel 1931–1934 oli ta Rootsi saadik Argentinas, Tšiilis, Uruguays ja Paraguays. Aastatel 1934–1937 oli ta Rootsi asevälisminister. Aastatel 1937–1939 oli ta Rootsi suursaadik Oslos (Norra).


Rõuge vaatetorn

Rõuge vaatetorn Pesapuu on metallist vaatetorn, mis asub Rõuge vallas Tindi külas Ööbikuoru lähedal. See valmis 10. oktoobril 2016.

Vaatetorn on 30 meetrit kõrge ning välimuselt meenutab ta kahe linnupesaga puud, mille tipus asub "kuldmuna". Torn on pilkupüüdev ka öösel, kui süttivad vaateplatvorme ja "kuldmuna" valgustavad erivärvilised tuled.

Rõugel on ka omalaadne traditsioon – iga sündinud vallakodaniku auks värvub "kuldmuna" õhtuhämaruses kas siniseks või roosaks, vastavalt sündinud ilmakodaniku soole (sinine valgus – sündis poiss, roosa valgus – sündis tüdruk).

Torni tipust avanevad maalilised vaated Ööbikuorule ja ülejäänud Võrumaale.


You Don't Know Me

"You Don't Know Me" on inglise DJ Jax Jonesi ja teiste komponeeritud muusikapala, mille esitajaks on laulja Raye. "You Don't Know Me" tehti kättesaadavaks allalaaditava muusikafailina Suurbritannias 9. detsembril 2016.


Digitaalne heli

Digitaalne heli saadakse pidevast audiosignaalist selle analoog-digitaalmuundamise teel. Enamasti kasutatakse selleks impulsskoodmodulatsiooni (PCM).

Digitaalne heli on järk-järgult asendanud analoogheli mitmetes helivaldkondades, sh heli salvestamine, tootmine, telekommunikatsioon ja helitehnika. Mikrofon teisendab heli analoogsignaaliks ning seejärel teisendatakse analoogsignaal analoog-digitaalmuunduri (ADC) abil digitaalsignaaliks. Enamasti kasutatakse selleks impulss-koodmodulatsiooni (PCM). Seda digitaalset signaali on seejärel võimalik digitaalseid helitöötlusprogramme kasutades lindistada, töödelda ja muuta.

Kui helitehnik soovib lindistust kuulata kõlaritest või kõrvaklappidest (või kui tarbija soovib kuulata muusikat digitaalsel kujul), siis tehakse läbi vastupidine protsess digitaal-analoogmuunduri abil, kus teisendatakse digitaalsignaal tagasi analoogsignaaliks, mida võimendatakse ja saadetakse kõlaritesse.

Digitaalsed helisüsteemid võimaldavad andmeid pakkida, salvestada, töödelda ja üle kanda.

Digitaalsele kujule teisendamine võimaldab helisignaali mugavat muutmist, salvestamist, edastamist ja vastuvõtmist.

Analoogheli kopeerimisega käib kaasas signaali kvaliteedi langus, kuid digitaalheli on võimalik lõputult ilma signaali kvaliteedi languseta kopeerida.


Bari hertsogkond

Bari krahvkond, aastast 1354 Bari hertsogkond, oli Saksa-Rooma riigi vürstkond, mis hõlmas pays de Barrois' ja ümbritses Bar-le-Duci linna. Osa krahvkonnast, niinimetatud Barrois mouvant, sai aastal 1301 Prantsusmaa kuningriigi lääniks. Barrois non-mouvant jäi keisririigi osaks. Aastal 1480 ühendati see keiserliku Lotringi hertsogkonnaga. Mõlemad loovutati Prantsusmaale aastal 1738. Viimase hertsogi Stanisław Leszczyński surmaga aastal 1766 läks hertsogkond Prantsuse kroonile.


XXXTentacion

Jahseh Dwayne Onfroy (artistinimega XXXTentacion 23. jaanuar 1998 Plantation, Florida – 18. juuni 2018 Deerfield Beach, Florida) oli Ameerika Ühendriikide räppar, laulja ja laulukirjutaja.

Onfroy sündis ja kasvas üles Plantationis Florida osariigis, kuid suurema osa lapsepõlvest veetis Lauderhillis Florida osariigis. Ta hakkas muusikat kirjutama pärast seda, kui oli vabanenud noortevanglast ning juunis 2013 avaldas muusikaplatvormil SoundCloud loo "News/Flock", millest sai lükke tema karjäär.

Onfroy avaldas oma debüütalbumi "17" 25. augustil 2017. Teise albumi "?" avaldas ta 16. märtsil 2018 ja see debüteeris esikohal Billboard 200 edetabelis, kusjuures albumi lood "Sad!" ja "Changes" asusid vastavalt 7. ja 37. kohal Billboard Hot 100 edetabelis.

Onfroyd tulistati 18. juunil 2018 mootorrattapoe juures Deerfield Beachil. Ta toimetati kriitilises seisundis haiglasse, kus ta hiljem suri. Mõni tund hiljem lasti Pittsburghis maha ka teine tuntud räppar, 21-aastane Jimmy Wopo.


Linnu tänav (Viljandi)

Linnu tänav on tänav Viljandi kesklinnas, vanalinna keskosas.

Tänav algab Johan Laidoneri platsi ja Trepimäe tänava ristilt ning lõpeb Oru tänaval. Tänava pikkus on 95 m.


Donbassi sõja kronoloogia (2017. aasta aprill–juuni)

Ukrainas Euromaidani liikumise, Ukraina revolutsiooni ja Krimmi annekteerimise järel alanud Donbassi sõja (Vene-Ukraina "hübriidsõja") kronoloogia, sündmused alates 2017. aasta 1. aprillist.


Tsütomegaloviirus

Tsütomegaloviirus (CMV) (nimetus tuleb kreekakeelsetest sõnadest cyto – 'rakk' ja megalo – 'suur') on viiruste perekond herpesviiruste sugukonnast. Viiruse looduslikeks peremeesteks on inimesed ja ahvid. Seni kuulub perekonda 8 liiki, sh inimese beetaherpesviirus 5 (Human betaherpesvirus 5) ehk inimese herpesviirus 5 (HHV-5), mis nakatab inimest. Tsütomegaloviirus võib põhjustada näiteks kopsupõletikku ja mononukleoosi. Enamikus meditsiinilises kirjanduses on CMV all mõeldud inimese herpesviirust 5, mis on tsütomegaloviirustest enim uuritud ja tüüpliik. Herpesviiruste sugukonnas kuulub CMV alamsugukonda Betaherpesvirinae, kuhu kuuluvad veel perekonnad Muromegalovirus, Roseolovirus, Proboscivirus ja üks määramata perekond. CMVga on lähedased teised herpesviiruste hulka kuuluvad alamsugukonnad Alphaherpesvirinae, kuhu kuuluvad näiteks ohatist põhjustavad lihtherpesviirused 1 ja 2 (Human alphaherpesvirus 1 ja Human alphaherpesvirus 2) ning Gammaherpesvirinae, kuhu kuulub Epsteini-Barri viirus.

Kõigile herpesviirustele on omane võime püsida organismis latentses olekus pikka aega. Kuigi teda võib leiduda üle kogu keha, seostatakse CMV nakkust inimestel ja ka teistel imetajatel peamiselt süljenäärmetega. Tsütomegaloviirusi on avastatud mitut liiki imetajatest, kuid need erinevad HHV-5st genoomse struktuuri poolest ja pole leitud, et need inimesel haigusi tekitaksid.


David Satter

David A. Satter (sündinud 1. augustil 1947 Chicagos) on ameerika ajakirjanik, Rhodesi stipendiaat, mitme Nõukogude Liitu ja Venemaad käsitleva teose autor.

Väidetavalt oli Satter esimene ameerika ajakirjanik, kes külma sõja järel Venemaalt välja saadeti.


Karl Kautsky

Karl Johann Kautsky (16. oktoober 1854 Praha – 17. oktoober 1938 Amsterdam) oli tšehhi-saksa filosoof, sotsiaaldemokraat, ajakirjanik ja marksistlik teoreetik.

Alates Friedrich Engelsi surmast 1895. aastal kuni 1914. aastal puhkenud maailmasõjani peeti Kautskyt kõige autoriteetsemaks ortodoksse marksismi levitajaks. Pärast sõda oli Kautsky oktoobrirevolutsiooni avameelne kriitik, debateerides Vladimir Lenini ja Lev Trotskiga Nõukogude riigi olemuse üle.


Superdiskreetimine

Superdiskreetimine (inglise keeles supersampling) on ruumilise sakitõrje meetod, millega eemaldatakse arvutigraafikas formuleeritud piltidel paiknevad sakid. Sakid esinevad seetõttu, et arvutiekraan koosneb paljudest pikslitest, mis on ruudukujulised ja millel kõigil on oma vastav värv. Arvutiekraanil saab neid piksleid kujutada sirge joonena/äärena ainult siis, kui need pikslid on laotud üksteise otsa vertikaalselt või kõrvuti ehk horisontaalselt. Paljudel objektidel pole täiesti sirged ääred ning selleks, et võimalikult hästi näidata ka sujuvaid ääri arvutiekraanil, ongi arvutigraafikas kasutusele võetud superdiskreetimine.


Baseli piiskopkond

Peale Baseli linna koosnes see territooriumitest, mis nüüd on Šveitsi Baseli, Jura, Solothurni ja Berni kantonites, mõned väikesed territooriumid naabruses Lõuna-Saksamaal ja Ida-Prantsusmaal.


Ivana Vuleta

Ivana Vuleta (serbia keeles Ивана Вулета, kuni abiellumiseni Španović, serbia keeles Шпановић; sündinud 10. mail 1990 Zrenjaninis) on Serbia kergejõustiklane, kes võistleb põhiliselt kaugushüppes. Ta on kaugushüppes valitsev sisemaailmameister ning Euroopa meister ja Euroopa sisemeister.

2013. aasta maailmameistrivõistlustelt Moskvas võitis ta rahvusrekordiga 6.82 pronksmedali, millega sai temast esimene Serbia sportlane, kes on kergejõustiku maailmameistrivõistlustel medali võitnud.

2016. aasta suveolümpiamängudel Rio de Janeiros võitis ta rahvusrekordiga 7.08 pronksmedali.

2017. aasta Euroopa sisemeistrivõistlustel Belgradis tuli ta teist korda Euroopa sisemeistriks. Finaalis parandas ta Serbia rekordit kahel korral, kui hüppas teises voorus 7.16 ja kolmandas voorus 7.24, millega ta tõusis kõigi aegade edetabelis kolmandale kohale.

Aastatel 2016, 2017, 2021 ja 2022 on ta tulnud kaugushüppes Teemantliiga üldvõitjaks.

Talle kuulub kaugushüppes Serbia rekord nii väli- (7.10) kui ka sisetingimustes (7.24), lisaks 60 meetri jooksu ja viievõistluse siserekord.

Aastatel 2013 ja 2015 on ta valitud Serbia aasta naiskergejõustiklaseks.


Delphic (1918)

SS Delphic oli aurulaev, mis ehitati kaubalaevaks 1918. aastal Belfastis.

Algul oli laeva nimi War Icarus, pärast 1919. aastal laevakompaniile Atlantic Transport Line müümist Mesaba. Alus hakkas kandma nime Delphic, kui see 1925. aastal White Star Line'ile edasi müüdi. 1933. aastal ülemaailmse majanduskriisi ajal müüdi laev Clan Line'ile ja nimetati Clan Farquhariks.

Laev müüdi vanarauaks ning lammutati Walesis Milford Havenis 1948. aastal.


Anna Sophia

Anna Sophia (ka Anna Sophie; 11. juuni 1527 Königsberg – 6. veebruar 1591 Lübz) oli sünnipärane Preisimaa printsess ja abielu kaudu Mecklenburgi hertsoginna.


LituanicaSAT-1

LituanicaSAT-1 on üks kahest esimesest Leedu satelliidist. See saadeti koos Cygnus 2 ja 28 Flock-1 kuupsatelliidiga Antares 120 raketiga rahvusvahelisse kosmosejaama.

Start toimus Wallopsi saarel asuvalt Kesk-Atlandi regionaalse kosmodroomi stardiplatvormilt 0B. Õhkutõus oli planeeritud detsembrisse 2013, aga see lükati edasi 2014. aasta 9. jaanuarile. Satelliit heideti välja rahvusvahelisest kosmosejaamast NanoRacks kuupsatelliidi heitjast 28. veebruaril 2014. Kõik LituanicaSAT-1 alamsüsteemid on sisse lülitatud, testitud ja töökorras. Selle kallal töötanud insenerid pidasid missiooni täielikult edukaks. Missioon lõppes 28. juulil 2014 satelliidi atmosfääri sisenemise ja hävimisega.


Gudrun Sjödén

Gudrun Sjödén (neiupõlvenimi Rådevik; sündinud 5. juuni 1941) on rootsi moekunstnik ja ettevõtja, omanimelise kaubamärgi looja.

Sjödéni firmapoed tegutsevad Rootsis, Norras, Taanis, Soomes Suurbritannias, Ameerika Ühendriikides ja Saksamaal, lisaks müüakse firma rõivaid rahvusvaheliste postimüügikataloogide ja veebikaupluste kaudu. Sjödénile meeldivad erksad värvid, oma loomingus kasutab ta looduslikke materjale, rõivaid toodetakse ka suurematele suurustele. Looming on suunatud naistele.


Deniss Vasiļjevs

Deniss Vasiļjevs (sündinud 9. augustil 1999 Daugavpilsis) on vene rahvusest Läti iluuisutaja, kes võistleb peamiselt meeste üksiksõidus.

Seenioride kategoorias võisteldes on ta võitnud 2017. aastal Tirooli karikavõistlused, saavutanud kolmanda koha 2015. aastal Tallinna auhinnavõistlustel ning tulnud 2016. ja 2017. aastal Läti meistriks. 2017. aasta Euroopa meistrivõistlustel jõudis ta esikümnesse.

Juunioride kategoorias on ta varem võitnud 2016. aasta noorte taliolümpial hõbemedali meeste üksiksõidus ja pronksmedali meeskondlikus iluuisutamises, samuti kaks hõbemedalit ISU juunioride Grand Prix' sarjas. Ta on Läti ajaloo esimene uisutaja, kes on jõudnud juunioride Grand Prix'l poodiumile.

Tema treener ja koreograaf on Šveitsi endine iluuisutaja Stéphane Lambiel.


Rued Langgaard

Rued Immanuel Langgaard (sünninimi Rud Immanuel Langgaard; 28. juuli 1893 Kopenhaagen – 10. juuli 1952) oli taani hilisromantiline helilooja ning organist.

Ta kirjutas 16 sümfooniat ja muud, näiteks sümfoonilise poeemi "Sfääride muusika" (1918) häälele ja orkestrile.


Pjotr Požerevitski

Pjotr Požerevitski (eestipäraselt ka Peeter Požerevitski; 1828–1895) oli Eestis tegutsenud vene rahvusest õigeusu vaimulik.


India mürripuu

India mürripuu (Commiphora wightii) on mürripuuliste sugukonda kuuluv põõsas või väike puu.

India mürripuu kasvab looduslikult Indias Gujarati ja Rajasthani osariigis ning Pakistanis.

India traditsioonilises meditsiinis on india mürripuu tüvele tekitatud vigastustest kogutavat mahla, mida töödeldakse vastavalt, nimetatud ka gugguliks ja seda on kasutatud mitmeid aastatuhandeid raviainena ateroskleroosi, reuma, astma, tuberkuloosi, debiilsuse ja kõhulahtisuse korral.

Tänapäeval kasutatakse guggulit artriidi ja akne korral ning kõrge kolesteroolitaseme alandamiseks.

Katse emaste hiirtega näitas, et india mürripuu ekstrakt stimuleerib kilpnäärme talitlust ja võib leevendada hüpotüreoosi. Täpseid mehhanisme ei tunta, arvatakse, et guggul suurendab türoksiini (T₄) konversiooni trijoodtüroniiniks (T₃).


Mihhail Tšihhatšov

Mihhail Tšihhatšov (1823 – 22. märts 1896) oli Liivimaa kubermangus tegutsenud venelasest õigeusu vaimulik (ülempreester).


Aasta eurooplane Lätis

Aasta eurooplane Lätis on iga-aastaselt Lätis väljaantav aunimetus inimesele, kes on kõige enam kaasa aidanud Läti integreerumisele Euroopasse. Laureaat valitakse ühingu Euroopa Liikumine Lätis korraldatud avalikul hääletusel. Auhinda antakse välja alates 1998. aastast.


Suur digiõhtu

Kuna saateaja sisse jäi ka digitelevisiooni saabumine, räägiti "Suures digiõhtus" ka sellest. Näiteks 20. mail 2010 eetris olnud "Suures digiõhtus" räägiti, kuidas teleriantenn ära vahetada, kuidas digiboksi paigaldada jne. Televaatajate küsimustele vastasid digieksperdid.

Saade oli eetris aastatel 2004–2013, saatejuht oli Madis Milling.


Mihhail Malein

Mihhail Malein (1825 – 14. november 1893 Lohusuu) oli Liivimaa kubermangus tegutsenud venelasest õigeusu vaimulik (preester).


Gabriela Petrova

Gabriela Petrova (bulgaaria Габриела Петрова; sündinud 29. juunil 1992 Haskovos) on Bulgaaria kergejõustiklane, kaugus- ja kolmikhüppaja.

2014. aastal Euroopa meistrivõistlustel Zürichis sai ta kolmikhüppes isikliku rekordiga 14,13 5. koha.

2015. aasta Euroopa sisemeistrivõistlustel Prahas võitis ta kolmikhüppes tulemusega 14,52 hõbemedali.

2015. aasta maailmameistrivõistlustel Pekingis võitis ta uue isikliku rekordiga 14,66 4. koha.

Oma esimestel, 2016. aasta suveolümpiamängudel Rio de Janeiros, sai ta tulemuseks 13,92 ja kvalifikatsioonist edasi ei pääsenud.

Gabriela Petrova on kuuekordne Bulgaaria meister.

Aastal 2015 valiti ta Bulgaaria aasta sportlaseks.


Touch ID

Touch ID on sõrmejäljeluger, mille on konstrueerinud ja mida toodab ettevõte Apple Inc. Esimene Touch ID-ga seade tuli turule septembris 2013 – see oli iPhone 5s. Tänapäeval Touch ID tehnoloogiaga on varustatud kõik Apple'i nutitelefonid (alates mudelist iPhone 5s) ja tahvelarvutid (alates mudelist iPad Air 2). Aastal 2016 lisandus Touch ID-ga seadmete perre ka MacBook Pro.

Touch ID-d kasutatakse telefoni avamiseks, Apple'i digipoodides (App Store, iTunes Store, iBook Store) tehingute kinnitamiseks ja Apple Pay süsteemis maksete kinnitamiseks.


Massipsühhoos

Massipsühhoos (ingl. mass formation) on suures inimrühmas tekkiv grupiteadvuse seisund, mida iseloomustab inimeste võimetus olukorda arukalt hinnata ja adekvaatselt tegutseda, ka enesekontrolli kaotus ja paanika. Massipsühhoosi teket soodustavad tegelik või oletatav oht, demagoogiline sisendus ja muu.


Lothar Kolditz

Lothar Kolditz (sündinud 30. septembril 1929 Albernaus) on saksa keemik ja endine Saksa DV riigi- ning ühiskonnategelane.

Lothar Kolditz sündis aastal 1929 Albernaus, praeguse haldusjaotuse järgi Maagimäestiku kreisis; ta on pärit töölisperekonnast. Ta õppis keemiat Berliini Humboldti Ülikoolis, doktorikraadi sai 1954. aastal. Alates 1957. aastast töötas ta õppejõuna Leuna Tehnikakõrgkoolis ja Jena ülikoolis. 1962–1968 oli ta Berliini Humboldti Ülikooli 1. Keemiainstituudi direktor ja õppejõud samas ülikoolis, 1965–1968 oli ta ka loodusteaduste prorektor. 1971–1979 oli Lothar Kolditz Berliini Humboldti Ülikooli keemiasektsiooni direktor. 1980–1990 oli ta Saksa DV Teaduste Akadeemia Anorgaanilise Keemia Keskinstituudi direktor.

30. oktoobrist 1981 kuni 1989. aasta detsembrini oli Lothar Kolditz Saksa DV Rahvusrinde Rahvusliku Nõukogu esimees. Alates 1982. aastast oli ta Saksa DV Riiginõukogu liige. 1986–1990 oli ta Saksa DV Rahvakoja (parlamendi) liige.


IPhone 7

iPhone 7 on nutitelefon, mida toodab arvuti- ja tarkvarafirma Apple. Telefon avalikustati 7. septembril 2016 San Franciscos ning lasti välja 16. septembril 2016. iPhone 7 ja 7 Plus on järjeks iPhone'i seeria telefonidele iPhone 6s ja 6s Plus ning on praeguseks seeria lipukandjaks.

iPhone 7 sarnaneb disaini poolest väga iPhone 6s-iga, kuid võimalikud on uued värvilahendused ning toode on vee- ja tolmukindel. Võrreldes eelmiste mudelitega on iPhone 7-l staatiline kodunupp ning pole kõrvaklapisisendit. Seadmel on uus neljatuumaline süsteemikiip ning uus optilise pildistabilisaatoriga 12-megapiksline kaamera.

iPhone 7 võeti vastu erimeelselt. Kriitikud märkasid kaamerale tehtud täiustusi, kuid telefoni ekraani ja ehituse kvaliteedis suuri edusamme ei täheldatud.

Apple pole siiani avalikustanud iPhone 7 müüginumbreid, kuid paljud USA edasimüüjad on maininud suurt nõudlust. 2016. aasta lõpul teatas Apple, et on vähenenud nõudluse tõttu vähendanud telefoni tootmist.


Erich Correns

Erich Paul Hubert Correns (12. mai 1896 Tübingen – 18. mai 1981 Ida-Berliin) oli saksa keemik ning Saksa DV riigi- ja ühiskonnategelane.

Erich Correns oli pärit bioloog Carl Corrensi perekonnast. 1918–1922 õppis ta Berliinis ja Tübingenis keemiat, botaanikat ja füüsikat. Doktorikraadi sai ta 1922. aastal, seejärel oli ta 1922–1924 assistent Keiser Wilhelmi Keemiainstituudis Berliinis ja Keiser Wilhelmi Nahauurimise Instituudis Leipzigis.

1925. aastal asus ta tööle tööstuskeemikuna firmas I. G. Farben Elberfeldis, 1931. aastal sai ta Elberfeldis atsetüültselluloosi kombinaadi juhatajaks. 1933. aastal viidi ta üle vaskkunstsiidi vabriku juhatajaks Dormagenis. Alates 1937. aastast juhatas ta tsellvilla ja kunstsiidi ettevõtet Tüüringis Schwarzas. 1939. aastal oli ta sunnitud ettevõtte juhataja kohalt tagasi astuma, misjärel töötas keemikuna tsellvilla ja kunstsiidi ettevõtetes. 1946. aastal sai Correns tselluloosi- ja paberikombinaadi juhatajaks Blankensteinis. 1948–1951 oli ta Tüüringi Kunstsiidivabriku juhataja Schwarzas. 1951–1962 oli Erich Correns Saksa DV Teaduste Akadeemia Kiudainete Uurimise Instituudi direktor Teltowis. Alates 1951. aastast oli ta Saksa DV Teaduste Akadeemia liige. Lisaks oli ta 1953–1959 keemiaprofessor Dresdeni Tehnikaülikoolis. 1961. aastal läks ta pensionile.

1950. aasta augustist kuni surmani 18. mail 1981 oli Erich Correns Saksa DV Rahvusrinde Rahvusliku Nõukogu esimees. Alates 1954. aastast oli ta Saksa DV Rahvakoja (parlamendi) liige ja 1960. aastast Saksa DV Riiginõukogu liige. Ühtegi poliitilisse parteisse Erich Correns ei kuulunud.


Mollweide projektsioon

Mollweide projektsioon on õigepindne (ekvivalentne) pseudosilindriline kaardiprojektsioon, mille arendas 1805. aastal välja saksa matemaatik ja astronoom Karl B. Mollweide (1774–1825). Projektsiooni tuntakse ka homolograafilise, Babinet' (projektsiooni 1857. aastal täiendanud ja populariseerinud Prantsusmaa füüsiku Jacques Babinet' järgi) ja elliptilise projektsiooni nime all.

Antud kaardiprojektsiooni iseloomustab pindalade õigsuse säilimine, mis toob kaasa moonutused nii nurkade, pikkuste kui ka kuju puhul. Sellest põhiomadusest tulenevalt on Mollweide projektsioon levinud näiteks teatud temaatiliste maailmakaartide koostamisel, kus õigepindsus on nähtuste korrektse esitamise eelduseks (näiteks erinevad tiheduskaardid).


Jan Kudlička

Jan Kudlička (sündinud 29. aprillil 1988 Opavas) on Tšehhi teivashüppaja.

Ta on osalenud kolmedel olümpiamängudel. Pekingi olümpiamängudel 2008. aastal sai ta 10. koha, 2012. aasta Londoni olümpiamängudel 8. koha ja 2016. aasta Rio de Janeiro olümpiamängudel sai ta 4. koha.

Tema isiklik rekord teivashüppes välistingimustes on 5.83 (püstitatud Prahas 2015. aastal) ja sisetingimustes 5.80 (püstitatud Sopotis 2014 ja korratud 2017. aasta Euroopa sisemeistrivõistlustel).


Lobatševski medal

Lobatševski medal (ka N. I. Lobatševski nimeline medal) on rahvusvaheline teadusautasu Venemaal matemaatika valdkonnas, mida annab välja Kaasani ülikool.

Medali asutas 1991. aastal NSV Liidu Ministrite Kabinet seoses Nikolai Lobatševski läheneva 200. sünniaastapäevaga. Lobatševski medalit antakse väljapaistvate teenete eest geomeetria valdkonnas. Medalite andmise määrab Kaasani ülikooli teadusnõukogu.

Esialgse statuudi järgi anti medalit välja kord viie aasta jooksul. 1997. aastal võttis žürii vastu otsuse anda välja kaks medalit. Ajavahemikus 2003–2016 medalit välja ei antud.

2016. aastal muudeti autasu statuuti. Medaliga kaasneb rahaline preemia 75 000 USA dollari suuruses. Autasu antakse välja kord kahe aasta tagant. Autasustamistseremoonia peetakse Kaasani ülikooli aulas. Autasu annab kavalerile üle Tatarstani Vabariigi president.

Uue statuudi alusel anti autasu esimest korda välja 1. detsembril 2017. Medali kavaleri valib 14-liikmeline rahvusvaheline žürii, kuhu kuuluvad teiste seas ka Mihhail Gromov (Institut des hautes études scientifiques), Shing Tung Yau (Harvardi Ülikool), kosmoloog Aleksei Starobinski ja žürii aseesimees Anatoli Fomenko (MRÜ).


Mihhail Gromov

Mihhail Gromov (prantsuse keeles Mikhaïl Gromov; vene keeles Михаил Леонидович Громов Mihhail Leonidovitš Gromov; sündinud 23. detsembril 1943 Boksitogorskis Leningradi oblastis) on vene päritolu Prantsusmaa matemaatik, Abeli auhinna laureaat.

Ta on 2015. aastast Põhja-Prantsusmaal asuva süvauuringute instituudi Institut des hautes études scientifiques emeriitprofessor. Ta on andnud olulise panuse paljudes matemaatika valdkonnas, sealhulgas osatuletistega diferentsiaalvõrrandite (arendas h-printsiipi), meetrilise geomeetria, sümplektilise geomeetria (rajajaid), Riemanni geomeetria ja geomeetrilise rühmateooria (töötas välja hüperboolsete rühmade teooria) alal.

2009. aastal pälvis ta Abeli auhinna põhjapaneva panuse eest geomeetria valdkonnas.


Nikolai Pokrovski

Nikolai Pokrovski (1859–1925) oli Eestis tegutsenud vene rahvusest õigeusu vaimulik (ülempreester), Virumaa praostkonna nõukogu liige aastatel 1917–1919.


Al Sadd SC

Al-Sadd Sports Club (araabia keeles نادي السد الرياضي) on Katari jalgpalliklubi, mis tegutseb Doha linnaosas Al Sadd. See mängib Katari kõrgliigas Qatar Stars League.

Al-Sadd on tulnud Katari meistriks 16 korral ja kahel korral AFC Meistrite Liiga võitjaks.


Susan B. Anthony

Susan Brownell Anthony (15. veebruar 1820 Adams, Massachusetts – 13. märts 1906 Rochester, New Yorgi osariik) oli USA sufražett ja kodanikuõiguste aktivist, kes võitles eelkõige naiste õiguste eest.

Ta pidas enam kui 45 aasta jooksul USA-s ja Euroopas kõnesid naiste õiguste nimel.

Anthonyt oli varases eas õpetatud kohtlema mõlemat sugupoolt võrdsena. Õpetajana töötades märkas ta sugude vahel suuri palgaerinevusi, mis ajendas teda soolise võrdõiguslikkuse eest võitlema.

1850. aastal ühines Anthony mitme orjusevastase ja täiskarsklust toetava organisatsiooniga. Kümnendi alguses kohtus ta Elizabeth Cady Stantoniga, kellest sai tema oluline partner ja lähedane sõber. Nad pidasid koos võrdõiguslikkuse teemalisi kõnesid ja tegutsesid mitmes naiste valimisõigust taotlevas ühenduses. Algul oli Anthony ka mustanahaliste eest võitleja ning oli mustahaliste ja naiste õiguste eest võitleva ühingu kaasasutaja. Pärast ühingu toetusel Ameerika Ühendriikide põhiseaduses tehtud 15. parandust tundis Anthony, et ühing ei tegele enam naiste õiguste eest võitlemisega, ja sestpeale pühendus ta täielikult naisliikumisele.

1872. aastal arreteeriti Anthony oma hääle andmise eest presidendivalimistel ja järgmisel aastal mõisteti talle ebaseadusliku hääletamise eest 100 dollari suurune trahv. Anthony ei tasunud seda trahvi kunagi. 1900. aastatel võttis ta kõrgele eale vaatamata aeg-ajalt osa mõnest konverentsist ja pidas kõnesid. Anthony suri 1906. aastal kopsupõletikku 86 aasta vanuselt oma kodus Rochesteris. Ta maeti Mount Hope'i kalmistule Rochesteris.


Regina Sokk

Regina Sokk (kuni 1935. aastani Kriisk, 18. september 1907 – 5. november 1992) oli koorijuht ja muusikapedagoog Põlvas.

Regina Soka (omastav nimekuju kasutuse järgi) juhtimisel alustas 15. märtsil 1949 tegevust Tartu Tervishoiutöötajate Ametiühingute Kultuuriklubi Naiskoor (naiskoor Domina). 1943. aastal asus Regina Sokk juhatama Vastse-Kuuste naiskoori, mis 1949. aastal taasalustas segakoorina ja 1966–1982 laulis taas Regina Soka käe all.

Regina Sokk kuulus korporatsiooni Filiae Patriae ja juhatas selle naiskoori.

1958. aastal algatas Regina Sokk Põlva naiskoori Mai ning oli selle esimene dirigent.


Stanisław Leszczyński

Stanisław Leszczyński (leedu Stanislovas Leščinskis; 20. oktoober 1677 Lviv – 23. veebruar 1766 Lunéville, Prantsusmaa) oli Poola kuningas ja Leedu suurvürst 1704–1709 ja 1733–1736 ning Lorraine'i hertsog 1737–1766.

Stanisław Leszczyński sündis mõjuvõimsasse Poola magnaadiperekonda ja oma nooruses õnnestus tal reisida Lääne-Euroopas. Põhjasõja ajal 1702. aastal tungis Rootsi kuningas Karl XII oma vägedega Poola ning tema nõudmisel kukutasid Poola aadlikud 1704. aastal võimult kuningas August II Tugeva ja asendasid ta Leszczyńskiga. 1709. aastal said Rootsi väed Poltaava lahingus venelaste käest lüüa ning jätsid Poola kuninga ilma toetuseta. August II Tugev naasis troonile ja Stanisław oli sunnitud riigist pagema. Varjupaiga leidis ta Prantsuse kuninga juures ning ta asus elama Alsace'i. 1725. aastal abiellus tema tütar Marie Leszczyńska Prantsuse kuninga Louis XV-ga.

August II suri 1733. aastal ning Stanisław püüdis Prantsusmaa toetusel uuesti Poola troonile tõusta. Ta reisis maskeeritult Varssavisse, kus seim ta ülekaaluka häälteenamusega taas Poola kuningaks valis. Venemaa ja Austria kartsid aga Poola liitumist Rootsi-Prantsuse liiduga ning vallutasid riigi enne, kui Stanisław kuningaks jõuti kroonida. Seimi vähemus valis Venemaa survel uueks kuningaks August II poja, Saksi kuurvürst Friedrich August II, kes sai kuningaks August III nime all. Stanislaw pages Gdańskisse, kus ootas Prantsusmaa abivägesid, mida aga ei saabunud. Enne kui linn Vene piiramisvägedelel alistus, põgenes ta Königsbergi, kust juhtis sissisõda uue kuninga ja venelaste vastu. 1738. aastal sõlmitud Viini rahuleping tunnustas August III Poola kuningana, kuid lubas samas Stanisławil edasi kasutada oma kuninglikke tiitleid ja andis eluajaks Lorraine'i ja Bari provintsid.

Lorraine'is tõestas Stanisław end hea valitsejana ja edendas sealset majanduslikku arengut. Tema õukond Lunéville'is sai tuntuks kultuurikeskusena ning ta asutas Nancys õpetatud seltsi (Stanisławi Akadeemia) ning sõjakooli.


LitSat-1

LitSat-1 on üks esimesi Leedu tehiskaaslasi. See saadeti koos LituanicaSAT-1, Cygnus 2 ja 28 Flock-1 kuupsatelliidiga Antares 120 raketiga rahvusvahelisse kosmosejaama.

Start toimus Wallopsi saarel asuvalt Kesk-Atlandi regionaalse kosmodroomi stardiplatvormilt 0B. Õhkutõus oli planeeritud detsembrisse 2013, aga see lükati edasi 2014. aasta 9. jaanuarile. Satelliit lennutati õhuruumi rahvusvahelisest kosmosejaamast NanoRacks kuupsatelliidi heitjast 28. veebruaril 2014.

Raadiojaamal Kaunase Tehnoloogiaülikoolis õnnestus luua kahepoolne side satelliidiga 6. märtsil 2014.

LitSat-1 peal oli amatöörraadio transponder, mille üleslink oli 435 MHz sagedusalas ja allalink 145 MHz.


Seiklusturism

Seiklusturism (inglise keeles adventure tourism) on maaturismi vorm, mille sisuks on füüsiliselt aktiivse, sportliku iseloomuga harrastuse, teatud riski ja looduskeskkonna koosmõjul võimaldada inimestel positiivsete elamuste saamist.

Seiklusturismi võib kirjeldada, kui "kindla sihiga ette võetud reisi loodusesse või mõnda eksootilisse kohta, mille eesmärgiks on enese proovilepanek põnevust, tajutavat riski või kontrollitud ohtu sisaldavates aktiivsetes tegevustes".


Tiina Randus

Tiina Randus (sündinud 2. novembril 1975) on eesti tõlkija, toimetaja ja ettevõtja.

Tiina Randus on lõpetanud kirjaliku tõlke magistriõppe inglise keele suunal Tartu Ülikoolis 2004. aastal magistriprojektiga "Fantaasia-rollimängude sõnavara Dungeons & Dragonsi põhjal koos inglise-eesti sõnastikuga" (juhendaja Berk Vaher). Ta on tõlkinud inglise keelest eesti keelde arvukalt ilukirjandust ja aimeteoseid, kuid teinud tõlkeid ka eesti keelest inglise keelde.

2017. aastal nomineeriti Tiina Randus Eesti Kultuurkapitali kirjanduse sihtkapitali aastaauhinnale võõrkeelse ilukirjanduse tõlke kategoorias Kurt Vonneguti teose "Isemängiv klaver" tõlkega.

Ta on Eesti Tõlkemagistrite Liidu liige.


Pjotr Skoropostižnõi

Pjotr Skoropostižnõi (eestipäraselt ka Peeter Skoropostižnõi; 17. detsember 1829 Tailova – 20. aprill 1902 Jõõpre) oli Liivimaa kubermangus tegutsenud venelasest õigeusu vaimulik (preester).


Nikolai Orlov

Nikolai Orlov (26. märts 1834 Kuressaare – 3. august 1898 Kuressaare) oli Liivimaa kubermangus tegutsenud venelasest õigeusu vaimulik (ülempreester).


Eesti Hõim

Eesti Hõim oli 1928-1933 Tartus ilmunud ajakiri, mida andis välja Asutis Fenno-Ugria. 1937 jätkas Eesti Hõim ilmumist aastaraamatuna. Ajakiri oli Eesti hõimuorganisatsioonide (eeskätt Fenno-Ugria Asutise ja Akadeemilise Hõimuklubi) häälekandja.


Chicago Pauluse kogudus

Chicago Pauluse kogudus on Eesti Evangeeliumi Luteriusu Kiriku kogudus, mis tegutseb Illinoisi osariigis Chicagos. Enne 2013 kuulus kogudus USA Esimese praostkonda.


Eskilstuna kogudus

Eskilstuna kogudus on Eesti Evangeelse Luterliku Kiriku kogudus, mis tegutseb Rootsis Eskilstunas. Kogudus kuulub Rootsi praostkonda.


Gävle kogudus

Gävle kogudus on Eesti Evangeelse Luterliku Kiriku kogudus, mis tegutseb Rootsis Gävles. Kogudus kuulub Rootsi praostkonda.


Göteborgi kogudus

Göteborgi kogudus oli Eesti Evangeeliumi Luteriusu Kiriku kogudus, mis tegutses Rootsis Göteborgis. Kogudus kuulus Rootsi praostkonda.

Tänapäeval tegutseb Göteborgi ja Lääne-Rootsi kogudus.


Lääne-Rootsi kogudus

Lääne-Rootsi kogudus oli Eesti Evangeeliumi Luteriusu Kiriku kogudus, mis tegutses Lääne-Rootsis. Kogudus kuulus Rootsi praostkonda.

Tänapäeval tegutseb Göteborgi ja Lääne-Rootsi kogudus.


Göteborgi ja Lääne-Rootsi kogudus

Göteborgi ja Lääne-Rootsi kogudus on Eesti Evangeelse Luterliku Kiriku kogudus, mis tegutseb Rootsis Göteborgis ja Lääne-Rootsi aladel. Kogudus kuulub Rootsi praostkonda.

Varem olid eraldi Göteborgi ja Lääne-Rootsi kogudus.


Södertälje kogudus

Södertälje kogudus oli Eesti Evangeeliumi Luteriusu Kiriku kogudus, mis tegutses Rootsis Södertäljes. Kogudus kuulus Rootsi praostkonda.


Gotlandi kogudus

Gotlandi kogudus on Eesti Evangeelse Luterliku Kiriku kogudus, mis tegutseb Rootsis Gotlandil. Kogudus kuulub Rootsi praostkonda.


Kumla kogudus

Kumla kogudus on Eesti Evangeelse Luterliku Kiriku kogudus, mis tegutseb Rootsis Kumlas. Kogudus kuulub Rootsi praostkonda.


Lõuna-Rootsi kogudus

Lõuna-Rootsi kogudus on Eesti Evangeelse Luterliku Kiriku kogudus, mis tegutseb Lõuna-Rootsis. Kogudus kuulub Rootsi praostkonda.


Norrköpingi kogudus

Norrköpingi Matteuse kogudus on Eesti Evangeelse Luterliku Kiriku kogudus, mis tegutseb Rootsis Norrköpingis. Kogudus kuulub Rootsi praostkonda.

Kogudus asutati 1944.


Uppsala kogudus

Uppsala kogudus on Eesti Evangeelse Luterliku Kiriku kogudus, mis tegutseb Rootsis Uppsalas. Kogudus kuulub Rootsi praostkonda.

Kogudus asutati 1946.


Värmlandi kogudus

Värmlandi kogudus on Eesti Evangeelse Luterliku Kiriku kogudus, mis tegutseb Rootsis Värmlandis. Kogudus kuulub Rootsi praostkonda.


Örebro kogudus

Örebro kogudus on Eesti Evangeelse Luterliku Kiriku kogudus, mis tegutseb Rootsis Örebros. Kogudus kuulub Rootsi praostkonda.


Kilpnäärme düsgenees

Kilpnäärme düsgenees ehk kaasasündinud kilpnäärme düsgenees on osadel loomadel, sealhulgas inimestel, esineda võiv kilpnäärme haigusseisund, peamiselt looteeas tekkinud sporaadiline tundmatu patogeneesiga krooniline ja ravimatu arenguhäire, millel on mitmeid põhjuseid.


Jevgeni Jevtušenko

Jevgeni Jevtušenko (sünninimi Jevgeni Gangnus; vene keeles Евгений Александрович Евтушенко; 18. juuli 1932 Nižneudinsk, Irkutski oblast, Nõukogude Liit – 1. aprill 2017 Tulsa, Oklahoma osariik, Ameerika Ühendriigid) oli vene luuletaja.

Ta oli 1950. ja 1960. aastatel Nõukogude Liidu tuntuim luuletaja. Ta korraldas luuleõhtuid ning kirjutas peale luule ka romaane, esseesid ja filmistsenaariume.


Erna Sepp

Erna Sepp (aastatel 1953–1980 Tšeban; 27. veebruar 1927 Oudova – 2. jaanuar 2020) oli eesti hüdrogeoloogiainsener.


Gösta Ekman juunior

Gösta Ekman juunior (28. juuli 1939 Stockholm Rootsi – 1. aprill 2017 Stockholm Rootsi) oli rootsi näitleja.

Ekman näitles nii teatrilavastustes, filmides kui ka teleseriaalides.


Ester Lauringson

Ester Lauringson (sündinud 2. aprillil 1956) on eesti karikaturist.

Õppis Tartu Riiklikus Ülikoolisis bioloogiat ja ajakirjandust. On kirjutanud uurimusi Eesti karikatuuriloost. Tema karikatuure on avaldatud mitmes eesti väljaandes. Alates 2013. aastast osaleb rahvusvahelistel karikatuurivõistlustel.


Lõuna-Florida kogudus

Lõuna-Florida Pauluse kogudus oli EELK kogudus, mis tegutses aastatel 1985–2010 Florida osariigis. Kogudus kuulus USA Esimesse praostkonda.

Koguduse parimal ajal oli tal 60 liiget.


Patersoni kogudus

Patersoni Pauluse kogudus oli Eesti Evangeeliumi Luteriusu Kiriku kogudus, mis tegutses New Jersey osariigis Patersonis.

Kogudus asutati 1950.


Gilbert Baker

Gilbert Baker (2. juuni 1951 Chanute Neosho Kansas Ameerika Ühendriigid – 30. märts 2017 New York Ameerika Ühendriigid) oli Ameerika kunstnik ja geiõiguste aktivist.

Baker kasvas üles Ameerika Ühendriikides Kansase osariigis Labette'i maakonnas Parsonsi linnas. Tema vanaemale kuulus samas linnas naisteriiete pood. Tema isa oli kohtunik ja ema oli õpetaja.

Baker teenis Ameerika Ühendriikide armees San Franciscos aastatel 1970–1972. Pärast hiilgavat teenistust lahkus ta armeest ja oli vabakutseline õmbleja. Ta lõi geiõiguste ja sõjavastaste meeleavalduste jaoks reklaamplakateid. Tol ajal tutvus ta oma hea sõbra ameeriklasest aktivisti ja poliitiku Harvey Milkiga. Baker lõi 1978. aastal San Francisco geivabaduse päeval vikerkaarelipu. Ta keeldus selle autoriõigustest.

Baker suri 2017. aasta 30. märtsi õhtul une pealt oma kodus New Yorgis.


Philadelphia kogudus

Philadelphia kogudus oli Eesti Evangeeliumi Luteriusu Kiriku kogudus, mis tegutses aastatel 1953–2007 Pennsylvania osariigis Philadelphias.


Põhja-Inglismaa kogudus

Põhja-Inglismaa kogudus oli EELK kogudus, mis tegutses aastatel 1949–2014 Põhja-Inglismaal.


EELK San Francisco kogudus

San Francisco kogudus oli EELK kogudus, mis tegutses aastatel 1950–2016 California osariigis San Franciscos. Kogudus kuulus USA Chicago praostkonda.


Sault Ste. Marie kogudus

Sault Ste. Marie kogudus on EELK Välis-Eesti piiskopkonna (varem E.E.L.K. Kanada praostkonna) kogudus, mis tegutseb Kanadas Ontario provintsis Sault Ste. Marie's.


St. Catharinesi kogudus

St. Catharinesi Pauluse kogudus on EELK Välis-Eesti piiskopkonna (varem E.E.L.K. Kanada praostkonna) kogudus, mis tegutseb Kanadas Ontario provintsis St. Catharinesis.

Koguduse õpetajaid: ... Oskar Gnadenteich ... 1996–2007 Andres Taul ...


Sudbury kogudus

Sudbury kogudus on EELK Välis-Eesti piiskopkonna (varem E.E.L.K. Kanada praostkonna) kogudus, mis tegutseb Kanadas Ontario provintsis Sudburys.


Thunder Bay kogudus

Thunder Bay kogudus on EELK Välis-Eesti piiskopkonna (varem E.E.L.K. Kanada praostkonna) kogudus, mis tegutseb Kanadas Ontario provintsis Thunder Bays.


Vancouveri kogudus

Vancouveri Peetri kogudus on EELK Välis-Eesti piiskopkonna (varem E.E.L.K. Kanada praostkonna) kogudus, mis tegutseb Kanadas Briti Columbia provintsis Vancouveris.


Toronto Jakobi kogudus

Toronto Jakobi kogudus on EELK Välis-Eesti piiskopkonna (varem E.E.L.K. Kanada praostkonna) kogudus, mis tegutseb Kanadas Ontario provintsis Torontos.

Kogudus asutati 1951.


Toronto Kolmainu kogudus

Toronto Kolmainu kogudus on EELK Välis-Eesti piiskopkonna (varem E.E.L.K. Kanada praostkonna) kogudus, mis tegutseb Kanadas Ontario provintsis Torontos.

Kogudus asutati 1952.


Küttekaabel

Küttekaabel on madalatemperatuuriline küttekeha. Küttekaabel on kahe või ühe elektrit juhtiva soonega. Enamasti kasutatakse kahesoonelisi küttekaableid, kus takistuselement on kahe heast elektrijuhist (vask) kaablisoone vahel.

Valmistatakse mittereguleeruvaid (püsiva takistusega) ja isereguleeruvaid (muutuva takistusega) küttekaableid.


Harilik pikklest

Harilik pikklest ehk pikklest (Glyptocephalus cynoglossus) on kalaliik lestlaste sugukonna pikklesta perekonnast.